text:
Iki gitaramo giteganyijwe kubera muri Eglise Americaine de Paris guhera saa kumi n’imwe z’umugoroba wo ku wa 7 Nyakanga 2018, aho kwinjira bizaba ari ama-euros 30 ku muntu umwe (hafi ibihumbi 30Frw.)
Abazitabira bazasusurutswa n’abahanzi bakomeye barimo Kayirebwa Cécile, Ngarukiye Daniel ucuranga inanga, Ingangare ndetse na Troupe Mpore ibyina Amaraba mu buryo bunogeye ijisho.
Yavuze ko nihamara gukusanywa amafaranga muri icyo gikorwa, imirimo yo gusoza inzu ebyiri yubakiye abarokotse Jenoside yakorewe Abatutsi izahita ikorwa vuba na bwangu.
Yagize ati “Magingo aya, inzu zamaze kubakwa gusa ziracyabura kuzirangiza neza kugira ngo abo zubakiwe babashe kuzijyamo. Amafaranga azakusanywa muri iki gikorwa azakoreshwa mu kugura ibikoresho no guhemba abazikoraho.”
Yavuze ko abazatuzwa muri izo nzu batoranyijwe ku bufatanye n’Umuryango ubumbiye hamwe abapfakazi ba Jenoside yakorewe Abatutsi, AVEGA Agahozo.
Miss Akiwacu yavuye mu Rwanda muri Nzeri 2015. Nubwo yagiye ari bwo ibikorwa byo kubaka bigitangira, ntibyahagaze ndetse yakomeje gukusanya inkunga yo kurangiza imirimo yatangiye binyuze mu buryo butandukanye.
Uyu mukobwa usigaye uba mu Bufaransa yaherukaga kwitabira irushanwa rya Miss Supranational ryabaye mu Ukuboza 2016 akaza mu bakobwa 25 ba mbere. Muri iki gihe yibanda cyane ku bijyanye no kumurika imideli ahuza n’ibikorwa byo gufasha.


c: text/html

text:
Indwara ya Diyabeti, ni imwe mu zihangayikishije abatuye isi, kuko buri mwaka itwara ubuzima bwa benshi. Ni yo mpamvu buri mwaka tariki 14 Ugushyingo, u Rwanda rwifatanya n’isi yose kwizihiza umunsi mpuzamahanga wahariwe kurwanya Diyabeti.
Mu Rwanda kuva tariki 14 Ugushyingo kugeza tariki 26 Ugushyingo 2017, hateganyijwe ubukangurambaga ku kurwanya indwara ya Diyabete, bufite insanganyamatsiko igira iti "Uruhare rw’umuryango mu kwirinda indwara ya Diyabete. Ubu bukangurambaga buzibanda ku gukangurira abantu kwipimisha indwara ya Diyabete, maze inasuzumwe mu bigo nderabuzima byose mu gihugu.
Kuri uyu wa kabiri tariki 14 Ugushyingo, iki gikorwa cyatangirijwe mu ntara y’Amajyaruguru, mu karere ka Gakenke, mu kigo nderabuzima cya Cyabingo, kikaba cyari kiyobowe n’intumwa ya Minisitiri w’ubuzima, Dr MAZARATI Jean Baptiste, aho yavuze ko ari umunsi buri mwaka ugira icyo wibandaho, uyu mwaka ukibanda ku gushishikariza abanyarwanda ko n’indwara zitandura ari mbi nk’izandura.
Yavuze ko abantu bumva ko utarwaye Sida cyangwa igituntu aba ari muzima, anasobanurira abantu ko batagomba kumva ko Diyabete ari indwara y’abakire gusa, ahubwo yafata buri wese itarobanuye umukire cyangwa umukene igihe yaba afite imirire mibi, atiyitaho, anywa itabi, ndetse utanakora sipiro, aho avuga ko ishyirahamwe ry’abarwayi ba Diyabeti ibarura mu Rwanda abasaga ibihumbi ijana na mirongo inani bayirwaye.
Dr. Jean Baptiste yasoje asaba kongera ubukangurambaga, anavuga ko minisiteri nayo izongera imbaraga zo kurwanya indwara zitandura, abasaba ko abantu bakwirinda inzoga, itabi bakanageregeza gukora siporo.

robotstxt: allowed

filter: keep


text:
Rwatubyaye yavuze ko amaze amezi 6 akundana na Chelina gusa ko yamukundiye umutima mwiza agira ndetse n’imyitwarire myiza imuranga.
Myugariro w’ikipe ya Rayon Sports ndetse n’ikipe y’igihugu Amavubi, Rwatubyaye Abdul yemeza ku ubu ari mu rukundo na Umurerwa Chelina ndetse ko yishimira imico yuyu mukobwa .
Mu minsi yashize ni bwo Rwatubyaye Abdul yagiye aca amarenga ko yaba ari mu rukundo na Chelina abicishije kuri Instagram bitewe n’amafoto yashyiragaho ari kumwe n’uyu mukobwa ndetse na we akabikora.
Mu kiganiro n’itangzamakuru Rwatubyaye Abdul yahishuye ko ubusanzwe adakunze gushyira hanze ibintu bijyanye n’urukundo ariko yemera ko ubu ari mu rukundo na Chelina bamaze amezi 6 bakundana n’ubwo bamaze igihe baziranye.
Yagize ati”ubu ndi mu rukundo ariko nkunda kubigumana muri njyewe, nta bwo nkunda kubitangaza … Chelina ni we turi mu rukundo, ubu hashize amezi 6 turi mu rukundo ariko nta bwo ari icyo gihe tumaze tuziranye, imyaka 2 irashize tuziranye.”
Yakomeje avuga ko kimwe mu byo yamukundiye ari imyatwarire ye ndetse n’uburyo yahuye na we ari bimwe mu byamukuruye bigatuma yumva ko agomba gukundana na we.
Ati” Navuga ko wenda uburyo nahuye na we mu buzima, ibihe twagiranye ntabwo navuga ko nakurikiye uko ameze ko ari mwiza, uko ateye, ariko imyitwarire ye ni cyo kintu cyatumye numva mukunze kandi na we aranankunda.”
Avuga ko haba hakiri kare ko yavuga ngo bazana igihe iki n’iki ariko yemeza ko Imana ibashashije bazatera indi ntambwe bakaba bazashyingiranwa ighe nikigera dore ko yizeye ko bashobora kuzarambana.
Abasore ntibakabeshye abakobwa ngo barabakunda.Icyo baba bashaka kirazwi.Ni sex gusa,kuko iyo bamaze kubahaga,barabata.Imana yaduhaye sex kugirango tuyihe umuntu umwe gusa tuzabana binyuze mu mategeko kandi ntidutandukane.Millions and millions z’abantu,ntabwo bazi ko gusambana ari icyaha kizatuma batabona ubuzima bw’iteka muli paradizo dutegereje.Ntacyo bimaze kwishimisha akanya gato,hanyuma ukazabura ubuzima bw’iteka kandi ntuzazuke.Nukugira ibitekerezo bigufi cyane. Abantu bumvira imana,bazazuka ku munsi w’imperuka nkuko Yesu yavuze muli Yohana 6,umurongo wa 40.Hanyuma imana ibahembe


text:
Nyakubahwa Minisitiri w’Imari n’Igenamigambi mu gihugu cyacu, maze iminsi mfite utubazo nibaza ariko nyuma yo kwibuka ko abanyarwanda twahawe umwanya n’ubwisanzure mu gutanga ibitekerezo, nsanze ngomba gusaba urubuga ukwezi.com bakampa umwanya nkabandikira ngamije kubasobanuza no gutanga ibitekerezo byanjye nkabereka uko nanjye mbyumva. Mbanje kugusaba kutumva amabwire, kuko hari abashobora kukubwira ko ntabwenge ngira, abandi ko Joriji ndi umurwayi wo mu mutwe, cyangwa se ko ntazi gutekereza kure, abo ubime amatwi ndabigusabye.
Nyakubahwa Minisitiri, nishimira uburyo Minisiteri y’Imari n’Igenamigambi iduteganyiriza, ikabinyuza mu gutegura ingengo y’imari ya buri mwaka, iba igenewe gukoreshwa mu bintu bitandukanye biduteza imbere nk’abanyarwanda. Mukomereze aho, ariko reka ngire icyo mbibariza. Buriya iyo muteguye ingengo y’imari, kuki mutarenzaho n’akayabo bamwe mu bayobozi bazanyereza abandi bakagasesagura, kandi mbona byarabaye ikibazo gikomeye?
Aha ntimunyumve nabi, sinjye ubatunze agatoki ahubwo ndashingira ku bigaragazwa n’umugenzuzi w’imari ya Leta, kandi burya ndabikurikirana neza, rwose imibare ubwayo irivugira, ndetse mubinyemereye twabibara mu mibare ifatika kandi isobanutse.
Inteko Ishinga amategeko y’u Rwanda, ubwo yemezaga ingengo y’imari y’umwaka wa 2014/2015, yemeje ko yari akayabo ka miliyari 1753,3. Icyo gihe rwose numvaga zihagije, numvaga byose bizagenda neza kandi koko abayobozi tuba tubafitiye icyizere muba mwabitubariye. By’akarusho noneho, hashize igihe gito hongereweho miliyari 6,4 kandi birumvikana byarushijeho gutanga icyizere... Nonese nyakubahwa Minisitiri, ko ayo mafaranga yari afite ibyo yagenewe, none umugenzuzi mukuru w’imari ya Leta akaba yamaze guhishurira abanyarwanda ko miliyari magana abiri na cumi (210.000.000.000) zaburiwe irengero muri iyo ngengo y’imari, murumva bitazajya bitudindiza mu iterambere? Ubwose ibyo ako kayabo kagombaga gukora byaba byarakozwe?
Nyakubahwa Minisitiri, umuti uhamye wagakwiye kuba uwo gushaka uburyo bwizewe bwo kurwanya abayobozi mu nzego n’ibigo bya Leta barigisa cyangwa bagasesagura amafaranga yagenewe kuduteza imbere, ariko niba byarananiranye, ubwo ku ngengo y’imari hajya hanateganywa ko hari akayabo kazaburirwa irengero, bityo twe rubanda ntitubigenderemo ngo iterambere ryacu ridindire. Gusa nanone, ko mushinzwe imari n’igemigambi, mu igenamigambi mufite haba harimo kwishyuza nta kabuza bene abo baba baranyereje cyangwa bagasesagura ibyagenewe rubanda?
Nyakubahwa Minisitiri, ndabasabye ngo muzabidukurikiranire kandi mukomeze mudukorere igenamigambi ritunyuze.


text:
Ubukungu bwifashe nabi! Guest House ku Nkombo yatwaye miliyoni 200 zisaga ariko ntikora
Abaturage bo ku Nkombo baribaza icyo amafaranga yubatse Guest House yazize.
Abaturage batuye mu Murenge wa Nkombo baribaza icyo amafaranga yubatse Guest House ya Nkombo yazize.
Ubuyobozi bw’Akarere ka Rusizi buvuga ko bwatangiye gushakisha umuntu wese ufite ubushobozi bwo gukodesha Guest House ya Nkombo imaze imyaka 2 yuzuye.
Iyi Guest House yatwaye miliyoni 200 zisaga mu kuyubaka, igizwe n’inzu zitandukanye aho biteganyijwe ko izajya yakira abashyitsi batandukanye bazajya bajya mu Murenge wa Nkombo, ubu Akarere ka Rusizi kakaba karamaze gushyira hanze isoko ry’ushaka kuyikodesha.
Gusa abaturage batuye muri uyu murenge uherereye mu kirwa kiri mu Kiyaga cya Kivu bavuga ko Guest House bubakiwe ngo batumva impamvu idakora kandi bari bayitezeho kuzabateza imbere, none ikaba imaze imyaka ibiri yuzuye.
Abaganiriye n’Izubarirashe.rw bavuga ko bari bizeye ko iyi Guest House izabakura mu bwigunge none ngo amaso yaheze mu kirere.
Habiyambere Nathan avuga ko ngo iyi nyubako bayifata nk’igikorwa remezo gikomeye kuko yari kuzajya ibazanira ba mukerarugendo bakarushaho kumenya ibyiza nyaburanga byo muri icyo kirwa.
Yagize ati “ Ntabwo tuzi mu by’ukuri impamvu iyi hoteli idakora. Nonese amafaranga yayubatse yazize iki? Ntibari kuyubakisha ibindi bikorwa remezo. Ubundi iriya nyubako mbona yari kudufasha tukabasha kuzajya twakira abashyitsi batandukanye ndetse bakanaduhahira.”
Nyirabahire Esther avuga ko bari biteze ko iyi Guest House izabahera akazi abana barangije amashuri yisumbuye babuze icyo bakora none ngo barategereje barahebye.
Yagize ati “Abana bacu babaye abashomeri, wenda iyo iba ikora babona aho bakora ibiraka nabo bakabasha kugira icyo bigezaho.Nonese kuba inzu zimaze imyaka 2 zihagaze zaratwaye amafaranga byaba bimaze iki?”
Akarere kavuga ko impamvu yatumye itinda gukoreshwa ari uko rwiyemezamirimo wayubatse yatinze kuyibashyikiriza n’igihe ayibashyikirije by’agateganyo bagasanga hari ibindi bigikwiye kunozwa.
Mushimiyimana Ephrem, Umunyamabanga Nshingwabikorwa w’Akarere ka Rusizi yabisobanuye agira ati “Twayakiriye byagateganyo (Guest House), ariko hari n’ubwato bwagombaga kugendana na yo, kuko uriya mushinga ntabwo ari inyubako gusa, n’ubwato, rwiyemezamirimo yaje kubidushyikiriza akererewe kuko yari yazanye ibinyuranye n’ibiri mu isoko yatsindiye, bamusaba guhindura ubwato, akazana uburi mu isoko, hanyuma arabizana nyuma, ariko hagati aho ikaba yari yari ifite utubazo (Guest House) tugomba gukosorwa, twabonaga bitakwegurirwa abantu bitameze neza, dusaba rwiyemezamirimo kuza kubikosora, ubu asa nk’aho yabirangije.”
Yunzemo ati “Ntabwo wari kubifata ngo uhite ubishyira ku isoko kandi ubona ari ibintu bitameze neza. Ubu twabishyize ku isoko kuko tubona ibintu byatunganye.”
Uyu muyubozi avuga kandi ko bari muri gahunda yo guteza cyamunara iyi Guest House ariko ngo bigomba guca mu nama njyanama ndetse no ku rwego rw’Intara.
Mushimiyimana yagize ati “Ikindi byari ugutekereza kuhagurisha, tukabyegurira abikorera ku giti cyabo ariko mu buryo bwa cyamunara, biba bigomba bigaca mu nama njyanama y’akarere, nyuma bikajya no ku Ntara bakaba ari bo babyemeza. Ubu turi muri izo nzira.Ubu twayishyize ku isoko kugira ngo haboneke uyicunga, mu gihe dutegereje umwanzuro wa nyuma uzafatwa wo kuyegurira abikorera ku gite cyabo.”
Iyi Guest House ngo yitezweho kuzahindura imibereho y’abaturage bo mu Murenge wa Nkombo, aho ibiribwa byinshi izakoresha bizaba bihingwa muri uwo murenge, guha akazi abaturage ndetse no kwinjiriza akarere imisoro.
Mushimiyimana yagize ati “Icya mbere tuyitegerejeho bwa mbere ni impinduka ku baturage uriya mushinga ukoreramo kuko byanze bikunze umuntu uzayifata azakenera abakozi baturutse mu Murenge wa Nkombo, ibyo bazakenera gukoresha, ibyo kurya byose byinshi bizava hariya.”
Umunyamabanga Nshingwabikorwa w’Akarere avuga ko nta mpungenge zo kubona abazayikodesha bafite ngo kuko aho iherereye ari ahantu nyaburanga buri muntu wese aba yifuza kuba yajya kuruhukira.
Izuba Rirashe


text:
Ubwo yari ayoboye iki gitaramo Anitha Pendo yabwiye Inyarwanda.com ko yishimiye kongera kuyobora igitaramo nyuma y’igihe kinini amaze adakora cyane ko yarari mu kiruhuko nyuma yo kubyara. Anitha Pendo ugaragaza umubyibuho yabwiye Inyarwanda.com ko atabyibushye cyane ko muri iki gihe yiyongereyeho ibiro bitanu byonyine
Anitha Pendo mu gitaramo cya mbere yayoboye nyuma yo kuva mu kiruhuko
Anitha Pendo yabwiye Inyarwanda.com ko yari akumbuye gutaramira abakunzi ba muzika ariko nanone ngo akumbuye n’abafana be bo kuri radiyo na televiziyo aha akaba yahise atangaza ko agomba gutangira akazi kuri RBA tariki 4 Ukuboza 2017 mu biganiro n'ubundi yari asanzwe akora.
REBA HANO UKO ANITHA PENDO YITWAYE MU GITARAMO CYE CYA MBERE


text:
Nkuko ubuyobozi bwa Lemon Tree bubitangaza, kuri St Valentin bateganyirije abazabagana, by’umwihariko abakundana ifunguro ridasanzwe(Special dinner) kuri 6000 Frw ku bantu babiri. Uretse iri funguro, Lemon Tree yateguye Divayi y’ikaze ku buntu izajya ihabwa umukobwa cyangwa umugore wasohokanye n'umukunzi we cyane cyane abazaba babikishije imyanya(Booking) ndetse n’indabo z’uwo munsi ku bari n’abategarugori.
Kubikisha imyanya (Booking) kubazizizihiriza umunsi mukuru wa St Valentin muri Lemon Tree bahamagara kuri 0788519241 cyangwa 0789675600. Kubashaka amatike baherereye mu mujyi wa Kigali, bagana Ets Verma iherereye ku Muhima.
Ikindi ni uko abazahagera bateganyirijwe impano zinyuranye , ubuyobizi bwa Lemon Tree bwifuje ko zaguma ari ibanga, zikazaba ari siriprize(Surprise).
Lemon iherereye i Remera hafi ya Hotel Chez Lando, ku muhanda w’iburyo ugana Kimironko. Uramutse ushaka ugize ikibazo cyo kutahamenya kuburyo bworoshye wahamagara numero zatanzwe haruguru bakakurangira neza.
Lemon Tree iboneyeho umwanya wo kwifuriza abakundana bose kuzagira umunsi mwiza wa St Valentin.
R.Christophe


text:
Nyuma y’amarira menshi nawe Imana yagusetsa
Maze Eli aramusubiza ati : « Genda amahoro. Imana ya Isirayeli iguhe ibyo wayisabye.” 1Samweli 1:17
Uyu mubyeyi Hana yashyingiranywe na Erukana nk’uko n’abandi bashakana babaho bategereje umwana umwaka wa mbere urashira bakomeza kwihangana, ariko imyaka ibaye myinshi Erukana yishakira Penina kandi kubw’umugisha wa Penina arabyara binabera ingorane Hana kuko mukeba we byamuhesheje kujya amukina ku mubyimba.
Uko umwaka utashye yajyaga amucaho agiye gutamba ibitambo ajyanye n’umwana n’umugabo we ari nawe mugabo wa Hana, nawe tekereza nk’ukuntu yanyuraga ku irembo kwa Hana uburyo yakoreshaga uko ashoboye ngo Hana amenye ko Penina ahanyuze byarashobokaga ko hari n’iyindi myitwarire yagiraga ikakaye kugira ngo yumvishe Penina ko ari ingumba we atabyara!
Nyamara ni Imana ubwayo yabikoze imuziba inda ibishaka. Umwanditsi niwe wagize ati: “Ariko igira icyo yitumye ninde wabasha kuyivuguruza? Kandi icyo umutima wayo ukunze nicyo ikora.” Yobu 23:13
Rero mu bushobozi ububasha n’ubushake bwayo yashoboye kumuziba inda ariko nanone Imana ishimwe ko yari yarateguye umunsi wo kumuhoza amarira. Imana ishimwe ko mu marira menshi ya Hana mu bwihebe no gutekereza ko ahari azapfa nta kana, mu bukure no mu gahinda umuntu atarondora Imana yamusekeje nukuri ikamuha Samweli
Mwenedata hari igihe ugeramo ukabona ko ntacyo kuguhumuriza gihari, imfatiro zawe zikamera nk’izinyeganyejwe aho wakaboneye ihumure ukahahangayikira ariko ndagira ngo nguhe ihumure. Nyuma y’uburibwe bwa Hana habayeho guseka.
Mu bushobozi Imana ifite harimo no kukunezeza. Ijambo ry’Imana ritubwira ko atari ko bizaba kubategereza Uwiteka ko ntawe uzakorwa n’isono kereka abava mu masezerano nta mpamvu nibo zizakora. Zaburi 25:3
Icy’ingenzi ni ukuguma mu masezerano ukihangana ugategereza gutabarwa, birashoboka koko ko ntacyari kikiguhumuriza wari ugoswe n’ubwihebe ariko ni ukuri Imana yiteguye gukora ibirenze ibyo utekereza, reka kwiiheba wizere uzabona kugira neza kw’Imana kandi nawe izagusetsa.
M.Claire [email protected]


text:
Collection(s) :
Moyo
umusemuzi Olivier Bahizi Uwineza
Autre présentation
Gabi ni umwana nk'abandi. We niko yibona ku myaka icumi. We n'umuryango we batuye i Bujumbura, aho ni ahagana mu 1992. Muri gice cy'umugi wa Bujumbura batuyemo, Gabi na bagenzi be bo mu kigero kimwe baciye ibintu, si inkubaganyi gusa ahubwo babihinduye akazi. Imyembe y'abaturanyi barayigabije, mu mpeshyi bakazerera Bujumbura yose bashaka aho bidumbaguza, abaturanyi n'ababyeyi barumiwe. Nyamara nta rundi rugomo abo bana bafite usibye ubukubaganyi bwa cyana, no kubura indi mikoro nyuma y'ishuri. Gabi yumva nta bundi buzima yifuza usibye kuguma mw'itetero na bagenzi be no kubana n'umuryango we. Gusa ibintu biza guhinduka, ishyano rikagwa, intambara n'urugomo bikigabiza akarere k'ibiyaga bigari. Intambara y'amoko yo mu Burundi, Jenoside yakorewe abatutsi bo mu Rwanda mu 1994, ibyo byose byaje kugira ingaruka kuri rwa rungano rwa Gabi. Baje guhinduka, bamwe muri bo bajya mu bwicanyi n'urugomo n'ubwo bari bakiri abana. Gabi agerageza guhunga ayo macakubiri, akayahungira mu bitabo asoma, ariko se ko urwango rwari rwahawe icyicaro uyu mwana azaruhungira he. Ese azarokoka, ese nawe azijandika nka bamwe bo mu rungano rwe ? Inkuru ya Gabi itujyana mu buto bwa benshi bisanze mu bibazo akarere k'ibiyaga bigari kanyuzemo, kugera n'uyu munsi bakaba bacyibaza ibyababayeho. Gabi yarinze agera ku myaka mirongo itatu atarabona uwamusobanurira impamvu abantu banga abandi, impamvu ubwana bwe abakuru babutobanze.
Burundi, 1992. Gabriel a 10 ans. Il vit dans un confortable quartier d'expatriés avec son père français, entrepreneur, sa mère rwandaise et sa petite soeur Ana. Alors que le jeune garçon voit ses parents se séparer, la guerre civile se profile et, par vagues successives, la violence envahit le quartier. Prix du roman Fnac 2016, prix du Premier roman français 2016, prix Goncourt des lycéens 2016. ©Electre 2018
Format : Broché
Nb de pages : 191 pages
Poids : 250 g
Dimensions : 14cm X 21cm
Date de parution : 12/06/2018
ISBN : 978-2-8290-0579-4
EAN : 9782829005794


text:
Umva Bernard nabandi nkawe,hakora mind naho kwambara colant c biratunguranye ko ashobora no kwambara ijipo ngufi ariko afite ubwenge.ahubwo nyuma yaho habaho abajyanama bakamukangurira guhindura imyambarire ariko akayobora nawe!
Kwihesha agaciro biturange !ubuse yatoza uwuhe muco abo yaba ayoboye?erega ibigezweho. nubwo bihanze’ariko ntibikaduteshe umuco.
reka namwe ntimugashyigikire ibibi:iriya si imyambarire y,umuntu ushaka kuyobora, muzamutore mwenyine kuko mufite icyo mumushakaho
Sinzi nimba Wenda kora yarayambaye akarenga iwe gusa harimyambarire yomuruhame cyane nkiyi post yarariho ariko mubisazwe kora zirambarwa.
Sinzi nimba Wenda kora yarayambaye akarenga iwe gusa harimyambarire yomuruhame cyane nkiyi post yarariho ariko mubisazwe kora zirambarwa.
Bernard wagombye kumenya ko hatayobora colant hayobora ubwenge.
URAHO BERNARD, IBYO UVUZE BY’IKIMERO NTAHO BIHURIYE N’UBUTWARI BW’UMUNTU. KUKO UKO UKO UMUNTU WESE ATEYE NIKO IMANA YABISHATSE. GUSA BIRUMVIKANA KO HARI UKUNDI UHISE UMWIFUZA ARIKO KUBERAKO UTABISHOBORA, UHISEMO KUMUSEBYA. IBYO SI UBUZIMA. ICYO MBONA BURI WESE AKWIYE GUSHIMA IMANA KUKO YAREMYE IBIREMWA BYIZA NAWE URIMO. IBYO RERO N’INGENGABITEKEREZO,(IDEOLOGIES).
Yamaze niba yiyamamaje.
Ishyano ryaraguye.uyu se yari yabona hari umuyobozi wambaye colant.kuki abari bacu bashyira imibiri yabo imbere kurusha ibindi.


text:
Ibyiza by’icyiruhuko ku bashakanye batari kumwe n’abana
Ni byiza ko abashakanye bagira umwanya wo kuruhuka byibura rimwe mu mwaka batari kumwe n’abana. Si ngombwa kujya kure cyane, cyangwa kumara iminsi myinshi ariko wenda gufata nka week end imwe bakaba hamwe biba byiza.
Hari abumva batagenda batajyanye abana hari n’abagenda ariko bakagenda bicira urubanza ko basize abana. Dore rero akamaro ko gufata icyiruhuko ku bashakanye badatwaye abana. :
1. Byereka abana ko papa na mama bakundana ibyo bigaha urugero rwiza abana.
2. Ni igihe cyo gukora gahunda hamwe abashakanye batajyaga bakora nko kuryamira rimwe, kubyukira rimwe gusangira batihuta, kuganira umwanya munini, gusura abantu cyangwa ahantu muri hamwe
3. Bituma ibibazo by’urugo ndetse n’iby’abana byajyaga bibagora noneho byoroha kubicyemura kuko muba mwagize umwanya wo kubiganiraho kandi mwaruhutse ndetse mukaba mwafashe imyanzuro y’uko muzafashanya mu gucyemura ibyo bibazo bigatuma buri umwe atagaya undi mu byo akora
4. Bituma kandi muruhuka mu mutwe, mukongera mukumva mukundanye bikoroha no kubibwirana.
Byavuye kuri au feminin
photo : google
Ibitekerezo byanyu
-
Murakoze cyane ! iyi nama ni ntamakemwa ! Muzatubwire ibyiza byo gusohokana n’abana kuko nabyo biraryoha. Maze iminsi nibaza niba nta hantu muri Kigali cg mu nkengero zayo hakorerwa picnic (sinzi niba iri jambo ndyanditse neza, nashakaga kuvuga aho umuntu yasohokera n’abana ariko bijyaniye amafunguro, hari jardin n’indi myidagaduro kuburyo umuryango wahagirira ibihe byiza kandi udahenzwe)
-


text:
IBINYOMA BYA KAGAME N’AGATSIKO KE KURI BOSE BABIREBA: DORE AHO IMISORO YA RUBANDA MU RWANDA KAGAME N’AGATSIKO KE BAYIMARIYE
Kagame ubaye uwande? Ko ntanumwe uzakubikira ibanga. Ko ibyo ukora byose bijya ahagaragara kuri bose babireba uzabigenza ute? Erega ikinyoma ntigihabwa intebe kabiri. Aho ujya hose, ibyo ukora byose menya ko hari ijisho rikureba kandi ritabona ibintu kimwe nawe. N’abo wibwira ngo barakugaragiye, utekerezako atari bo bagushyira hanze. Ubwo se uzizera nde ureke nde?
N’umwana wabyaye menya ko ashobora kukuvamo. Ikikubwira se ko iyi nyemezabuguzi iri hasi itaba yarasohowe n’umukobwa wawe Ange? Ariko da we umenya agerageza kugera ikirenge mu cyawe. Cyangwa icy’umuhungu wawe Ivan? Uwabandi we ntazi iyo biva niyo bijya. Ngaho namwe nimwirebere kimwe mu byemezo by’uko Kagame na leta ye bakoresha ibinyamakuri bya Uganda mu gukwirakwiza ibinyoma.
Aho kwita ku banyarwanda bari gupfa, Kagame n’agatsiko ke bahugiye mu gucuruza ibinyoma aho bishyura akayabo k’amafaranga. Ikinyoma ntikiramba. Ikinyoma ntigishobora kuganza ukuri. Gishobora kwiruka imyaka amagana n’amagana, ariko ukuri kuzakenera isengonda rimwe gusa, kugirango kugifate kandi kugiceho. Abaturage barimo baricwa n’inzara none Kagame arimo arabyinira mu mafaranga ava mu misoro y’abaturage. Ariya mafaranga yagatunze imiryango myinshi muri ruriya Rwanda.
Nimwirebere namwe aho imisoro ya rubanda mu Rwanda Paul Kagame n’agatsiko ke bayimariye: Kwishyura abirirwa bacuruza ibinyoma byabo. Uyu ni wa Muganda Andrew M. Mwenda uhemberwa kwirirwa arata Kagame n’agatsiko muri rya tekinika ryabo. Ibihumbi 200 by’amadorari ni hafi miliyoni 166 z’amanyarwanda yagobye kugaburira abaturage benshi bari kwicwa n’inzara.
Ange Uwera


text:
Bamwe mu bahinzi bo mu murenge wa Muko wo mu karere ka Musanze, bavuga ko gukoresha neza ifumbire cyane cyane imborera bifasha kongera umusaruro.
Mukanoheli Marie, umwe mu bahakorera ubuhinzi ku butaka buhuje muri gahunda y’imbaturabukungu, avuga ko mbere atarahabwa inyigisho n’abajyanama b’ubuhinzi yateraga ibiro 80 by’ibishyimbo agasarura imifuka ibiri cyangwa itatu, ariko ubu akaba yaragabanyije imbuto atera, agakurikiza inama akarenza kure umusaruro yabonaga.
Mukanoheli yagize ati "Ubu ntera ibiro 30 gusa nkeza imifuka 5 y’ibishyimbo, mbere narabicucikaga, sinshyiremo ifumbire bikera nabi. Ariko ubu nshyiramo ifumbire y’imborera ihagije bikampa umusaruro mwinshi kandi mwiza".
Ibishyimbo bihinze ku butaka buhuje kuri ha 20 i Musanze
Ibi kandi binashimangirwa na Nyirajyambere Philomene, uvuga ko batezaga neza bitewe n’ukutamenya, yagize ati "Hataraza abajyanama b’ubuhinzi twahingaga uko tubonye, icyo gihe a 3 (Ari 3) nazezegaho umufuka n’ibiro nka 20, ariko ubu nezaho imifuka 3 y’ibishyimbo cyangwa ikarenga".
Nyirajyambere avuga ko bigishijwe tekiniki z’ubuhinzi kandi bagakangurirwa guhinga kijyambere, ari nacyo cyatumye bahuza ubutaka bagahinga ibishyimbo kijyambere, avuga ko uretse kongera umusaruro, binabafasha kurindira hamwe ibihingwa byabo ntibyibwe, kandi byanarwara bakabivurira hamwe.
Umukozi w’ikigo cy’igihugu gishinzwe ubuhinzi, RAB, mu karere ka Musanze, Uwamahoro Monique, avuga ko abahinzi bamaze gusobanukirwa gahunda y’imbaturabukungu, aho bitabiriye guhuza ubutaka nk’imwe mu nkingi y’iyi gahunda, muri site ya Kamutara, bakaba barahuje ubutaka bahinga ibishyimbo kuri Ha 20.


text:
KANDA HANO UREBE VIDEO
Kurangiza vuna ni igihe umugabo aba ari gutera akabariro maze agakenera gusohora mbere y’uko we abishaka. Bikaba bishobora kubaho mu gihe cyo gukora imibonano mpuzabitsina, mu gihe cyo kubitegura, mu gusomana cyanga ikindi gihe cyose umugabo ashobora kumara ari kumwe bidasanze n’umugore. Iki kiba ari ikibazo gikomeye akenshi kuko gitera umugabo kugira ipfunwe, cyangwa rimwe na rimwe umugore akamusuzugura.
Ikibazo cyo kurangiza vuba giterwa n’iki?
Hari impamvu zitandukanye zishobora gutera ikibazo cyo kurangiza vuba. Izikunze kugaragara cyane ni;
- Izituruka ku bibazo mu mitekerereze, nko kuba ufite stress nyinshi, kwigunga n’ibindi bitandukanye bishobora kwibasira ubushobozi bw’ubwonko n’amarangamutima.
Kuko ibyo dukora byose bikorerwa bwa mbere bikanategurirwa mu bwonko umugabo ufite ikibazo cyo kumva tari gutekereza atuje, afite uumunaniro mwinshi mu mutwe( stress), n’’ibindi bibazo bimubuza gutekereza neza, bituma iyo agiye gukora imibonano mpuzabitsina, arangiz vuba kuko aba abikoze ubwenge bwe muri ako kanya buri gutekereza ibindi cyangwa buhugiye mu bindi.
- Kuba warakorewe ihohoterwa rishingiye ku gitsina
Umuntu wahungabanye bitewe n’ihohoterwa yakorewe rishigiye ku gitsina bishobora kumugirahoingaruka zo kuba atisanzura ibihe byose ari gukora imibonano mpuzabitsina, ku buryo agir ikibazo cyo kurngiza vuba kugeza afashijwe gukira ibyo bikomere.
- mu gihe utishimiye uko umubiri wawe uteye
iyo umuntu afite inenge ku mubiri ( ahatameze neza yvukanye ) cyangwa akagira ubusembwa ( ahaje nyuma hatameze neza ) bishobora kumuviramo ingaruka zo kutiyakira ngo yumve ko ari umuntu nk’abandi ku buryo akomeza kugira ikibazo mu mitekerereze ye, bikaba binamugiraho ingaruka mu gihe cyo gutera akabariro , akagira ikibazo cyo kurangiza vuba.
- Imisemburo itari ku rugero rukwiye
Iisemburo ifasha umuntu mu gihe cyo gutera ababariro iyo itari ku rugero rukwiye, bishobora gutma amakuru atagera neza ku bwonko bityo bikaba byagira ikibazo ku muntu , bikamutera kurangiza vuba.
Uko byakemurwa.
- Kwita ku buzima bwawe, cyane cyane ku byerekeye imibonano mpuzabitsina, ukirinda kwikinisha cyane.
- Mu gihe ufite ikibazo cyo kurangiza vuba, ntugomba kumva ko ari ikibazo gikomeye cyane, ngo utangire kwirenganya cyane no kwiciraho iteka, ushobora kuganira n’umufasha wawe kugira ngo mwirinde gushwana.
Ushobora nanone gukoresa imiti irimo cyane cyane :
Imiti ikunze gukoreshwa cyane, ni iyo kuvura kwiheba bikomeye (depression), izwi cyane ni nka fluoxetine, clomipramine, na sertraline (Zoloft)
Izwi cyane yindi ni iyitwa sildenafil (Viagra), tadalafil (Cialis) n’indi.
Ikibazo cyo kurangiza vuba kiba ku bagabo benshi, ariko bikikiza nyuma y’igihe. Nubwo waba ukoresha imiti bwose, uburyo wowe ubyakiramo nibwo bugufasha guhangana n’icyo kibazo. Ubundi buryo bwiza nk’uko bavuga ngo ushaka gukira indwara arayirata, ni byiza kuganiriza abantu cyane cyane abaganga ikibazo ufite ushize amanga, bituma babona uko bakugira inama y’icyakorwa.
Richard Uwizera@ibyamamare.com


text:
Boulete z’ibirayi na fromage
Ibikenewe :
Ibirayi 1kg
Amavuta ya beurre 500g
Fromage irapye cyane cyane iyo bita gruyere 125g
Amagi 2
Ifarini 50g
Amavuta ibiyiko 4
Umunyu agasenda
Uko bitegurwa
Togosa ibirayi biri mu bishishwa , bimaze gushya bihate, ubisyonyore bigishyushye
Fata iyo mvange uyivange na mavuta ya beurre, ya fromage, amagi, umunyu n’agasenda
Kora utubumbe muri iyo mvange wakoze, udushyireho ifarini inyuma.
Shyushya amavuta ushyiremo utwo tubumbe duhindure ibara.
tegura izo boulete zigishyushye
Byavuye mu gitabo : la cuisine aux pays du soleil.
Photo : google.


text:
Esther Mahlangu ni umukecuru w’imyaka 81 y’amavuko ukomoka mugihugu cya Afurika y’epfo, uyu mukecuru akomeje gutangaza benshi kubera imitako ashyira ku mazu n’amamodoka y’abakire.
Esther ku myaka 81 y’amavuko akomeje gutangaza benshi kubera imitako yagiye agaragaza yakoze ku ma modoka ahenze harimo BMW, Ranger Lover, Lambogin nizindi.
Uretse gukora imitako yo ku madoka , uyu mukecuru yagiye agirirwa icyizere agakora imitako ku mazu y’abakire bo muri afurika y’epfo harimo n’abayobozi bakomeye bagiye bamushakisha, akabaryohereza amazu yifashishije ubuhanga bwe mugushushanya.
Ntabwo asanzwe.Niba tutasazaga cyangwa ngo dupfe.Mu myaka mike,uyu mukecuru zapfa tumwibagirwe.Birababaje.
Ariko mujye mwibuka ko Yesu yavuze ko abantu bapfa bumviraga imana,azabazura ku munsi w’imperuka (Yohana 6:40).
Cyokora abantu bapfa bakoraga ibyo imana itubuza,biba birangiye.Ntimugashidikanye ko ibyo Bible ivuga bitazaba.
Urugero,abahanuzi benshi bahanuye ko Yesu azaza ku isi bitinda kuba.Ariko byageze aho araza.Ibi tubabwira byerekeye kuzuka,umunsi w’imperuka,isi izaba paradizo,etc...bizaba nta kabuza kandi si kera.Aho gushidikanya,mujye mushaka imana,aho kwibera mu byisi gusa.Kuko abibera mu byisi gusa batazabona ubuzima bw’iteka (1 Yohana 2:15-17).


text:
Tariki 11 Ukwakira 2018, kuri uwo munsi mpuzamahanga w'umwana w'umukobwa, insanganyamatsiko yagiraga iti « Hamwe nawe: Imbaraga z’umukobwa ufite ubumenyi » Abakobwa bakomeje gukataza mu kugaragaza ko bashoboye, bahanga udushya dutandukanye ndetse banagaragaza ko bafite mu biganza byabo ejo hazaza.
Muri iyi si ya none, abakobwa basaga miliyari imwe bari kugaragaza impinduka mu mibereho yabo n’ubwo hari inzitizi zimwe na zimwe zikibuza bamwe kwiga, gukora n’andi mahirwe atabageraho, nko kugira ubumenyi buke, kutabonera amakuru ku gihe, kubura itumanaho rigezweho ndetse n’igishoro cy’ubuzima nk’aho usanga uburinganire butarahabwa intebe bituma hari abacikanwa mu buryo butandukanye.
Kimwe cya kane cy’urubyiruko rutuye isi rw’abakobwa, nta kazi bagira, ntibiga ndetse nta n’amahugurwa banyuzemo yabahesha akazi. Byonyine uyu mwaka wa 2018, milliyoni zirenga 12 z’abana b’abakobwa bari munsi y’imyaka 18 bazarongorwa, abagera kuri Miliyoni 21 z’abana b’abakobwa bari hagati y’imyaka 15 na 19 bo mu duce twateye imbere bazaba bamaze gutwita. Ibi ni ibigaragazwa n’ubushakashatsi nk’uko ibishushanyo mbonera bibigaragaza.
Imibare yagaragajwe n'ubushakashatse
Nyamara ibi ntibituma bamwe badakomera ngo bashikame ndetse banakomeze gutsinda. Barakataje mu kuzana itumanaho rikemura ibibazo mpuzamahanga, bahagurukiye kurengera ibidukikije, bahanitse ijwi barwanya ihohoterwa ribakorerwa ndetse biteguye cyane gukora imirimo yo mu biro.
Src: www.unwomen.org


text:
Umugabo witwa Marcio Mizael Matolias w’imyaka 44 y’amavuko amaze imyaka 22 yibera ku mucanga mu gace ko muri Brazil mu Karere ka Rio de Janeiro.Avuga ko yahisemo kuhaba bitewe n’uko yabuze amafaranga y’ubukode bw’inzu.
Mu isura imugaragaza nk’umugabo ukuze, atambirije ikamba mu mutwe n’inkoni nk’iya cyami.Akabita agatwenge, yakuyemo umwenda hejuru,yicaye ku ntebe imeza nk’iy’umwami, inyuma ye hari idarapo ry’igihugu cya Brezil; ibintu avuga ko bimunezeza cyane kwibona ku ikirwa wenyine.
Yambaye ikamba ,afite inkoni ya cyami iwe hari ibendera ry’igihugu abaturanyi bamwita umwami
Avuga ko yakunze aka gace we yita ubwami bwe bitewe n’uko aruhuka yisomera ibitabo bitandukanye akabona n’umwanya wo gukina Golf .Matolias ngo ntamibabaro ahura nayo mu bwami bwe kuko ahora yishimye yibereye mu buvumo bwe bwo mu mucanga .
Arangije gusana ubuvumo bwe bwo munsi y’umucanga
Ahorana inkoni ya cyami avuga ko ariwe Mwami w’ako gace amazeho imyaka 22 y’ubuzima bwe.Yemeza ko afite inshingano zo gusana aho atuye kuburyo yahagira heza akajya asurwa n’abantu batandukanye.
Mu buvumo bwe harimo igipimo cy’ubushyuhe bwa degree 40 kuburyo ahora yakuyemo imyenda imwe n’imwe.Yagize ati “Nakuriye mu muryango wanjye mu gace ka Bay de Guanabara ,…aho ni muri Brazil ,’nahoraga ndi ku mucanga impande y’inyanja, abantu baho bakanyishyuza ubukode bukabije bwinshi ,nta mafaranga mfite ariko mfite ubuzima bwiza .”
Aba mu nzu yuzuyemo ibitabo byinshi byo gusoma, atuye kuri metero eshatu. Matolias ukiri ingaragu ,udafite umwana n’umwe avuga ko yiberaho mu mahoro “Umucanga ugira ubushyuhe cyane ,rimwe na rimwe si nsinzira hano nijoro ,amajoro menshi nyamara ndi munzu z’inshuti zanjye ariko nkunda hano nubwo njya kuryama ahatari aha ."
Aganira n’abana bafite amatsiko y’ubuvumo bwe


text:
Ubwo yari Atlanta muri Leta zunze ubumwe z’Amerika, Kagame yongeye gusubira muri ya magambo ngo « twiheshe agaciro ». Ku babisesengulira hafi, ariya magambo usanga ari nk’isiri aba aciriye agatsiko ke k’abicanyi ngo bakomeze gutsemba abanyarwanda. Nawe se wakwihesha agaciro ufata abantu, abaturage bawe, ukabashimuta, ukabazimiza, imirambo yabo ukanaga mu ruzi, warangiza ngo twiheshe agaciro.
Inkomoko y’ijambo agaciro irabisobanura
Ubundi « agaciro » biva ku nshinga gucira. Ba sekuru ba Kagame n’agatsiko ke, bari abatware, bahekwa n’abahutu. Umutware iyo yabaga ari mu ngobyi hejuru, yabaga afite abahutu bari mu mujishi, ariko hari n’indi kipe imuherekeje, irimo abamutwazaga inkono yo kunywa itabi. Iyo rero yashakaga kunywa itabi, uwo muhutu utwaye inkono, yararitekeraga, akarifatisha, akariha umutware hejuru aho yabaga yicaye mu ngobyi. Iyo yatumaguraga, yashakaga gucira, agahamagara umuhutu ufite akantu k’agacuma yaciragamo. Uwo muhutu rero yakamwegerazaga hafi y’umunwa agaciramo. Ako gacuma niko bitaga « agaciro ». Ijambo agaciro ryagezaho risobanura ikintu gifite akamaro, gikomeye, gihambaye, kubera ko uwabaga afite ako gacuma, ntabwo yari umuntu ubonetse wese. Yabaga ari umututsi wo mu rwego rwo hejuru, w’umutware uvugana n’umwami. Birumvikana nyine k’umwami n’ibyegera bye n’abatware yashyizeho mu ntara aribo babaga bafite « agaciro », ni ukuvuga ako gacuma.
Iyo rero Kagame asubiramo buri gihe ngo twiheshe agaciro, ni nko guca amarenga, guca isiri abwira bene wabo ati : Turi abatutsi, abahutu mureke twongere tubasubize mu bucakara, tubahake, tubagire nka kera badutwaza « agacuma ko guciramo » ari ko gaciro. Ngibyo rero. Nguko uko « agaciro » kagiye kutumara ho abantu.
E. Mugisha


text:
Umuhaha ni indwara yo mu matwi. Ikunze gufata cyane abana bitewe n’imiterere yabo. Nubwo ari indwara ivurwa igakira iyo itavuwe neza cyangwa yirengagijwe ishobora gutera ubumuga bwo kutumva.
Nkuko tubitangarizwa n’abaganga bo mu bitaro bya kaminuza I Kigali (CHUK) bavura indwara zo mu matwi, umuhogo n’amazuru, bavuga ko nibura bakira abarwayi batanu mu cyumweru bafite ibibazo byo kutumva biturutse ku ndwara y’umuhaha itaravuwe neza.
Umuhaha ushobora guterwa na bagiteri cyangwa virusi zifata mu matwi. Iyo umuntu awurwaye umwenge w’imbere mu gutwi utangira kuzuramo amazi cyangwa amashyira. Iyo ayo mashyira abaye menshi ashobora gutobora agahu gatandukanya umwenge w’imbere n’uw’inyuma y’ugutwi. Ubwo nibwo tubona amashyira asohoka mu gutwi. Kutavurwa rero bikomeza kwangiza ka gahu ndetse n’ibindi bigize ugutwi harino n’umwakura(nerve) w’ugutwi ari naho hava kutumva neza.
Mu bimenyetso byayo harimo kuribwa mu matwi, kumva mu matwi haremereye,kugira umuriro, kutumva neza, kunanirwa gusinzira, kugira amazi cyangwa amashyira asohoka mu matwi ndetse no kuribwa umutwe. Umuhaha ushobora gufata ugutwi kumwe cyangwa yombi.
Abantu bakunze kuyirwara ni abana kuko umuyoboro uhuza amatwi n’amazuru uba ari munini kandi utambitse bityo uburwayi bw’amazuru bukaba bwagera no mu matwi byoroheje. Ikindi ni uko abana iyo barwaye angine zibyimba cyane zikaba zafunga wa muyoboro uhuza amatwi n’amazuru. Ibyo bituma bagiteri ziyongera mu gutwi bigatera umuhaha. Abandi bakunze kurwara umuhaha ni abantu bakunze kurwara ibicurane n’abafite ubusembwa kuri icyo gice nk’ibibari.
Kugirango umwana wawe atarwara umuhaha wagombye kumurinda kwegera ahantu banywa itabi kuko byagaragaye ko bifitanye isano. Kumurinda kugira icyo anywa aryamye kugirango kitaba cyagana mu gutwi. Mu kwirinda ingaruka z’umuhaha nko kutumva ababyeyi barasabwe kuvuza abana babo igihe babona ibimenyetso by’umuhaha hakiri kare.
Mu gukemura ikibazo cyo kutumva neza gituruka ku muhaha wavuwe nabi abaganga bavuga ko iyo ari agahu gatandukanya umwenge wo hanze n’uw’imbere by’ugutwi kabitera bagerageza kugasana ukaba wakumva neza. Naho iyo hari ibindi bice by’ugutwi byangiritse bidasubiryaho ntakindi bagukorera uretse kuguha insimburangingo yagufasha kumva(hearing aid)
Umuhaha indwara ikomeje gutera abanyarwanda ubumuga bwo kutumva
Umuhaha ni indwara yo mu matwi. Ikunze gufata cyane abana bitewe n’imiterere yabo. Nubwo ari indwara ivurwa igakira iyo itavuwe neza cyangwa yirengagijwe ishobora gutera ubumuga bwo kutumva.


text:
Dore ingaruka ku bantu bakunda kureba filimi ziteye ubwoba
Ngo ko kureba filime ziteye ubwoba zazindi zirimo ibintu bihabya umutima w’ubireba nka za ku buryo aba yenda kwiruka ngo bigira ingaruka zikomeye ku buzima bw’umuntu
Amakuru dukesha ikinyamakuru sciencepost.fr avuga ko bamwe mu bahanga bo muri kaminuza ya Leiden bemeza ko kureba filimi ziteye ubwoba bituma amaraso yegerana akavura bityo ntabashe gutembera neza mu mubiri kuko aba yafatanye, iyo amaraso adatembera neza umubiri nawo uba uguwe nabi ku buryo bufatika ndetse umuntu ashobora kuba yahasiga ubuzima
Filimi ziteye ubwoba ngo zituma umuntu atabasha gusinzira neza bitewe n’uko ibyo aba yabonye bimutera ubwoba bikamubuza gusinzira ndetse yaba agizengo arasinziriye agakanguka kenshi gashoboka ashikagurika bityo umutima we ukagubwa nabi
Ikindi ngo hari nubwo abareba izi filimi zishobora kubibutsa bimwe mu bihe banyuzemo bigatuma basa n’abasubiye muri ibyo bihe bityo ntibabashe gutuza
Kureba izi filimi ziteye ubwoba ngo bituma umuntu ahindura imyitwarire akaba umuntu mubi ukurikije ibyo aba yabonye, akaba icyigomeke, agahinduka umugome kubera ibyo aba yabonye muri filimi iteye ubwoba
Ibi ngo bikunda kuba ku bantu bazwiho guhinduka vuba kuko niba babonye umuntu wica abantu benshi kandi ntibigire icyo bimutwara, ashobora guhindura imyitwarire na we akumva ko kwica ari ibintu bisanzwe ntabe akigira amarangamutima muri we, mbese kubona umuntu ubabaye ntibibe bikimuteye ikibazo
Aha rero ni naho hakuriramo indwara yitwa trouble de la personnalite mu ndimi z’amahanga cyangwa se indwara yo gushimishwa no kwica cyangwa yo kwishimira umubabaro w’abandi
Mu rwego rwo kwirinda indwara z’umutima za hato na hato ndetse no kwirinda kugira ubwoba no gushikagurika si byiza na gato kureba izi filime kuko zituma ubuzima bw’abazireba bujya mu kaga
Src: Sciencepost.fr


text:
Umunsi Mpuzamahanga wahariwe ikawa watangiye kwizihizwa mu 2015, ushyizweho n’Ihuriro ry’abahinzi, abatunganya n’abacuruza ikawa ku Isi. Ubusanzwe wizihizwa tariki ya 1 Ukwakira.
Umuyobozi wungirije ushinzwe ibijyanye n’ibiribwa n’ibinyobwa muri Kigali Marriott Hotel, Alyson Hayes, yabwiye IGIHE ko mu kwizihiza uyu munsi bahurije hamwe abafatanyabikorwa babo n’abakunzi b’ikawa muri rusange.
Ati “Ikawa ni kimwe mu bihingwa byinjiza amafaranga menshi ku Isi, no mu Rwanda nziko ari kimwe mu bikomoka ku buhinzi byoherezwa hanze cyane, kandi ikawa yo mu Rwanda ni nziza ku rwego rwo hejuru.”
Yakomeje avuga ko bahisemo gutumira abagore bagize zimwe muri koperative zikorana na Question Coffee izanira Kigali Marriott ikawa, mu rwego rwo kubashimira kuko ari bo bakesha kuba babasha gutegura ikawa iryoshye.
Mukangago Esther uyobora koperative Nyampinga ihinga ndetse igatunganya ikawa mu karere ka Nyaruguru, ni umwe mu bitabiriye iki gikorwa. Avuga ko bishimira kuba Kigali Marriott Hotel yabazirikanye kuri uyu munsi.
Ati “Turishimye cyane! Ubu se hari umugore wo mu cyaro wari uziko yakandagira ahantu nk’aha? Uyu munsi mpuzamahanga twari tuzi ko ubaho ariko ntitwawizihizaga. Ku bufatanye na Sustainable Harvest na Bloomberg Philanthropies, ikawa ni igihingwa dusigaye dukunda kandi twitaho kubera ibyo yatugejejeho.”
Mukangango yavuze ko bashimira umushinga Sustainable Harverst ari nawo ubarizwamo Ikigo Question Coffee, kubera uburyo wabigishije kwita ku ikawa, kandi ukabashakira n’amasoko akomeye arimo Kigali Marriott.
Ishimwe Joshua ukora muri Question Coffee yavuze ko bakorana na koperative 75 zigizwe n’abagore barenga ibihumbi 30 bahinga ikawa, aho uretse kubaha amahugurwa mu kuyitaho banasubira inyuma bakayibagurira.
Yakomeje avuga ko ikawa yabo aba ari nziza, kuko iba yarahinzwe ndetse ikitabwaho n’ababyeyi basanzwe bazwiho guha agaciro kihariye buri kintu cyose bakoze.
Uyu mushinga unatanga amahugurwa arebana no gutunganya ikawa kuva ku ngemwe kugera igeze mu gikombe, kandi byose bakabikora bagamije kugaragaza ko umugore afite ubushobozi bwo kugira uruhare muri uru rugendo.
Abitabiriye ibirori babonye umwanya uhagije wo kumva uburyohe bw’ubwoko butandukanye bw’ikawa ya Question Coffee, imigati ifite impumuro y’ikawa itegurwa na Kigali Marriott n’ibindi.
Banagize umwanya wo kwigishwa no kwitegurira ubwoko butandukanye bw’ikawa, banasogongera kuri ‘liqueur’ zikorwa mu ikawa n’uruganda 1000 Hills Distillery.


text:
Abagabo babiri bo mu murenge wa Butaro bafashwe na Polisi y’u Rwanda ikorera mu karere ka Burera ku itariki ya 1 Kamena aho bakurikiranyweho ubufatanyacyaha mu kwabura koperative y’abahinzi b’ibirayi yitwa “Tuzamurane –Nyamicucu”.
Umuvugizi wa Polisi y’u Rwanda mu Ntara y’Amajyarugu Chief Inspector of Police (CIP) Hamdun Twizerimana yavuze ko abafashwe ari perezida w’iyi koperative witwa Hakizimana Jean Bosco uregwa kwambura abaturageamafaranga miliyoni 3 n’ibihumbi 250 n’uwari umwungirije ariwe Barabona JMV we uregwa kwambura amafaranga miliyoni 1 n’ibihumbi 560.
CIP Twizerimana yakomeje avuga ko aba bagabo; nk’abayobozi ba koperative y’abaturage ; bajyaga bahabwa amafaranga n’abacuruzi ndetse n’izindi nzego zinyuranye kugira ngo bagurire abaturage umusaruro w’ibirayi mu kagari ka Nyamicucu mu ikusanyirizo aho bahurizaga hamwe umusaruro wabo.
CIP Twizerimana yagize ati:” aba bagabo bafataga ibiraye by’abaturage bakabishyira ababibatumye hanyum,amafaranga bakishyirira mu mifuka yabo ntibishyure abaturage ahubwo bakababeshya ko amafaranga ntayo bahawe bazishyurwa nyuma.
Umuvugizi wa Polisi y’u Rwanda mu Ntara y’Amajyarugu yakomeje avuga ko abaturage bakomeje kubaza amafarangay’umusaruro w’ibirayi byabo hanyuma ikibazo bakigeza ku nzego zibishinzwe; hanyuma haza gukorwa ubugenzuzi muri iyi koperative ku itariki ya 29 Gicurasi.
Yakomeje agira ati:” ubu bugenzuzi bwagaragaje ko abayobozi b’iriya koperative bafataga umusaruro w’abaturage ariko ntibabishyure kandi barahawe amafaranga. Babonye bibakomeranye bashaka gutoroka ariko bafatwa bataragera ku mugambi wabo. Ubu bashyikijwe urwego rw’ubugenzacyaha-RIB kugira ngo bakurikirane ku byaha baregwa.
Yasabye abayobora amakoperative n’andi mashyirahamwe agamije guteza imbere no kuzamura imibereho myiza y’abaturage n’abandi banyamuryango kuzuza neza inshingano baba baratorewe bakirinda amakosa nk’ariya yo kwambura no kunyereza umutungo w’abaturage ko bihanwa n’amategeko.


text:
Jenocide yakorwe Abatutsi muri 1994 yahitanye abasaga miliyoni, yangiza ibikorwa remezo n’imitungo myinshi. Ingaruka z’ibyo zatumye u Rwanda rugira imfungwa nyinshi,impunzi nyinshi, imiryango myinshi yisanga itakigira imitungo kandi iyoborwa n’abana bataragira ubushobozi bwo kwiyobora. Kuri ibyo hiyongeraho ko igihugu cyagwiriwe n’ayo mahano ya jenocide abagore benshi bagafashwe kungufu, SIDA ikiyongera, imfubyi ziriyongera, ... Ibi byose bituma abahungabana baba benshi kandi mu buryo butandukanye.
Imbere y’ibi bibazo amatorero ntiyafunze amaso , maze Inama y’Abaprotestanti mu Rwanda (CPR) mu mwaka 1999, mu rwego rwo gufasha abanyarwanda kubaka icyizere ishyiraho ikigo cy’ubujyanama n’amahugurwa bya Gikristo kugira ngo abanyarwanda bahuye n’ibibazo binyuranye bijyanye n’ihungabana barusheho kwitabwaho; cyane cyane abacitse ku icumu rya jenoside, imiryango ifite abantu bafunzwe, abanyeshuri bo mu mashuri yisumbuye, impunzi zitahuka ziva mu bihugu duhana imbibe. Imirimo y’iki kigo yaje kwiyongera mu mwaka wa 2009 hafungurwa ibindi bigo bibiri; icy’i Kayonza n’ikindi i Musanze kugira ngo hunganirwe imirimo y’ubujyanama isanzwe ikorwa n’Abapasitoro mu matorero.
Ubushakashatsi bwakozwe na Minisiteri y’Ubuzima mu Rwanda bugaragaza ko Abanyarwanda bagera kuri 20% bagifite ihungana. Ugerageje gusesengura usanga ndetse hashobora kuba hari n’abandi batagaragaza ibimenyetso byaryo ariko na bo bafite ihungabana riva kubibazo biremereye hafi buri munyarwanda yahuye na byo.
Kugira ngo abanyarwanda benshi barusheho kwitabwaho n’ababihugiriwe mu buryo bunoze (professionnel) kandi babifitiye ubushobozi, RCCTC (Rwanda Christian Counseling and Training centre), ishami rya CPR rikorera Kicukiro ryateguye amahugurwa azamara imyaka itatu bazafashwamo n’inzobere zaturutse mu Budage.
Ku itariki 20 gashyantare 2012, mu muhango wo gutangiza amahugurwa y’imyaka itatu witabiriwe n’abayobozi b’amatorero agize CPR, intumwa ya Ministeri y’Ubuzima, ARCT Ruhuka na komisiyo yo kurwanya jenoside. Muri uwo muhango, herekanywe abazayakurikira amahugurwa bavuye mu matorero no mu bigo bitandukanye ari byo:
- Fondation Barakabaho,
- Ibuka,
- Haguruka,
- Urwibutso rwa jenoside rw’i Kigali,
- Isange one stop centre,
- Abavuye muri za kaminuza no mu bitaro.
Mu muhango wo gutangiza aya amahugurwa, Musenyeri Alexis Birindabagabo, Perezida akaba n’ Umuvugizi wa CPR, yavuze ko buri munyarwanda wese ashobora kuba afite ihungabana rijyanye n’ibyamubayeho, ari uwahigwaga ndetse n’uwahigaga abandi. Iri hungabana ryaterwa kandi no kuba abantu benshi barahunze bakajya hanze cyangwa bakaguma mu gihugu. Iterambere naryo rituma abana batakibona ba nyirasenge na ba nyirakuru babitaho iyo bafite ibibazo utibagiweko n’ukimufite usanga adashobora kwita kubibazo bye kuko adafite ubumenyi bungana n’ubwe, n’ibibazo afite bitandukanye n’ibyo yabayeho mu bihe byahise; bityo ugasanga buri wese yihariye ibibazo bye bikamuhungabanya.
Mgr Alexis Birindabagabo yagarutse kandi ku kamaro k’ayo mahugurwa yo gutegura abajyanama bafite ubushobozi bwo guhugura abandi mu bujyanama bw’ibanze bujyanye n’ibyo amatorero yemera kandi bishingiye ku ubushobozi uhugurwa aba agifite muri we. Ati "Burya umuntu wahungabanye aba agifite ibintu bitari bike bikiri bizima, bityo umuhugura agashingira kuri ibyo kugira ngo yubake n’ibyasenyutse maze akongera kubakwa akarema ibyiringiro by’ubuzima" .
Muri rusange biragarara ko ayo mahugurwa aziye igihe kandi azagirira abanyarwanda benshi akamaro; cyane cyane ko arimo abantu baturutse mubigo bitandukanye bisanzwe byita kumibereho y’abaturage kandi ari n’abantu bafite ubushobozi bwo guhugura abandi benshi kubijyanye n’ihungabana.
Par : RÉDACTION CPR
Le : 2017-11-15T11:59:00+01:00


text:
Bishop Rugagi Innocent uyobora Itorero Abacunguwe (Redeemed Gospel Church) yahanuriye umukobwa wamubwiye ko yigeze gukundana n’umupfumu atabizi nyuma aho abimenyeye amwanze umupfumu asigarana ifoto ye none ngo yirirwa ayikoreraho
Uyu muvugabutumwa ukomeje kugenda akora ibitangaza abinyujije mu mabanga y’Imana (Ubuhanuzi), kuri uyu wa Gatatu tariki 8 Ugushyingo 2017, nk’uko asanzwe abikora mu gihe aba ayoboye amateraniro, yafashe umwanya uhagije wo guhanurira abakirisitu ababwira bimwe mu byo banyuzemo mu bihe byatambutse ndetse akanababwira umugambi Imana ibafiteho mu bihe biri imbere.
Nk’uko byatangajwe n’Urubuga rw’iri torero, Bishop Rugagi yahanuriye bamwe mu bakirisiti be aza kugera ku mukobwa amubwira uburyo yigeze gukundana n’umupfumu mu buryo atazi ariko nyuma yaza kubimenya agahita amwanga, ariko kuko umupfumu yari afite ifoto y’uyu mukobwa ngo yayishyize imbere ye yirirwa yirahira ayitongera kugira ngo ntazabone umugabo umubenguka ngo abe yarongorwa.
Bishop Rugagi akimara kumva agahinda k’uyu mukobwa yahise amubwira ko agomba kumusengera akamubohora maze ibyo yavuzweho kwa satani byose akabitesha agaciro.
Ati “Hatungimana niyo mpamvu ugomba kuyitunga ugatandukana n’ibibi byose. Ibyo bakuvuzeho kwa satani ndabivugurije mu izina rya Yesu. Ariko nawe ugomba kurinda agakiza kawe.”
Uyu mukobwa kandi yakomeje abwira Bishop Rugagi ko kuva yatandukana n’uyu mupfumu atongeye kugira urukundo ruhamye dore ko ngo yagiye akundana n’abasore benshi byagera nyuma bigapfa. Yavuze ko hari n’uwo ubukwe bwapfuye ku munota wa nyuma agiye no kuzana inkwano ariko umukobwa agategereza umusore akamubura.
Uyu mukobwa yabwiwe na Bishop ko ubukwe bwe bugiye gutaha mu bihe bya vuba ariko nawe asabwa kurinda agakiza ke
Bishop Rugagi Innocent uyobora Itorero Abacunguwe
Emery@Rwandapaparazzi.rw/ Kigali
73,335 total views, 50 views today


text:
Abo baturage bemeza ko ibikorwa binyuranye ingabo zibafashamo ari umusanzu ukomeye mu iterambere ry’imibereho yabo, kuko ari bo ba mbere bifitiye akamaro.
Umwe mu baganiriye na Kigali Today aho yabasanze ku bitaro bya Nyamata mu karere ka Bugesera bavurwa n’ingabo, Karekezi Thacien w’imyaka 62 wabazwe ikibyimba, avuga ko yahawe servisi nziza.
Ati “Nari mfite ikibyimba cyanzahaje iruhande rw’igitsina, nari nkimaranye imyaka itanu. Nari narivuje inshuro nyinshi bakampa imiti yaba iya kizungu n’iya Kinyarwanda cyaranze gukira. Icyakora naje hano mpasanga abasirikare bahita bakibaga bampa imiti none ndumva meze neza”.
Arongera ati “Ndashima cyane ingabo zacu zitwitaho zikaduha servisi nziza, kuba zinkijije icyo kibyimba ni ishimwe rikomeye cyane. Ubu sinzongera gutakaza umutungo w’urugo nivuza”.
Musabyemariya Sorina wari waje kwivuza amaso na we ati “Ingabo zanyakiriye neza zirampima, ziramvura mbona n’imiti ku buryo mfite n’ikizere cyo gukira. Bananyemereye ko ngize ikibazo nabasanga ku bitaro bya Kanombe bagakomeza kunyitaho, ndabashimira cyane”.
Maj. Dr John Bukuru ukuriye itsinda rivurira ku bitaro bya Nyamata, agaruka ku ndwara ziboneka cyane muri ako gace.
Ati “Tumaze kuvura abantu basaga 1300 indwara zitandukanye, ariko 40% byabo n’abafite uburwayi bw’amenyo buturuka ku isuku nke yo mu kanwa, tukaba tunabakangurira kuyongera. Izindi ni iz’amaso, amagufa, izo mu mubiri, indwara zitandukanye z’abagore n’izindi”.
Akomeza asaba abarwaye kwitabira icyo gikorwa kuko haba hari inzobere zitandukanye zabegereye.
Ingabo zifasha abaturage no kwihaza mu biribwa
Mu karere ka Rulindo ingabo zirimo gufatanya n’abaturage guhinga ibijumba mu gishanga cya Bahimba cyo mu murenge wa Mbogo ku buso bwa Ha 14, abaturage bakaba ari bo bazasarura.
Umwe mu bari bitabiriye icyo gikorwa, Dusabimana Jacqueline, ahamya ko ingabo zaje kubafasha kurwanya inzara.
Ati “Kuba abasirikare baje kudutera ingabo mu bitugu badufasha guhinga, bitwongereye imbaraga mu kurwanya inzara kuko ibijumba ari igihingwa cy’ingenzi hano iwacu. Iki ni ikitugaragariza imiyoborere myiza y’igihugu cyacu, turishimye”.
Umuyobozi w’akarere ka Rulindo, Emmanuel Kayiranga, yavuze ko ibikorwa by’ingabo ku bufatanye n’abaturage bituma umusaruro wiyongera, ntihagire inzara irangwa muri ako karere.
Imibare itangwa n’abakurikirana iki gikorwa mu gihugu hose kuva cyatangira ku ya 20 Mata 2018, yerekana ko abantu 9.409 bamaze kuvurwa indwara zitandukanye, 11.191 b’igitsina gabo barakebwa naho 795 bipimisha SIDA ku bushake.
Hamaze guhingwa Ha 221 zateweho ibijumba, ibirayi n’imboga ndetse hanarwanywa kirabiranya mu rutoki ku buso bwa Ha 61.39.
Hamaze gusanwa kandi inzu 135 z’abatishoboye ndetse hubakwa n’ubwiherero 356.
Inkuru bijyanye
- Nyamasheke: Ingabo z’u Rwanda zubakiye umuyoboro w’amazi abaturage 7000
- Nyabihu: Gen Kabarebe ni we watangije ibikorwa by’ingabo mu iterambere ry’abaturage
- Minisitiri Kabarebe yahishuye ibanga ryo kwinjira mu ngabo za RDF
- Rwamagana: Uko ibikorwa bya RDF Citizen Outreach Programme byagenze
- Ibikorwa by’ingabo byagarutse: Abaturage bavuwe, amashuri arubakwa hanaterwa imyaka
- Umuturage uba mu bukene nta mutekano aba afite - Minisitiri Kabarebe
- Uko ibikorwa by’ingabo mu iterambere ry’abaturage byatangijwe mu gihugu- Amafoto
- Ibikorwa by’Ingabo mu iterambere ry’abaturage biratangira kuri uyu wa gatanu
Ibitekerezo ( 1 )
Job well done!! Niba twari dufite doctors benshi.Ariko tujye twibuka ko mu isi nshya ivugwa muli 2 Petero 3:13,nta muntu uzongera kurwara nkuko Yesaya 33:24 havuga.Ndetse n’urupfu ruzavaho nkuko imana ivuga muli ibyahishuwe 21:4.Ntimugapinge cyangwa ngo mushidikanye kubyo Bible ivuga.Gihamya nuko ibintu byinshi bible yahanuye kera,byarabaye.Nubwo akenshi bitinda kuba.Urugero,bible yahanuye ko Yesu azaza ku isi.Hashize imyaka myinshi araza.Aho gushidikanya,nimushake ubwami bw’imana nkuko Yesu yadusabye muli Matayo 6:33.Mwikibera mu byisi gusa.Abantu bibera mu byisi gusa,imana ibita ABANZI bayo (Yakobo 4:4).Imana yerekana neza ko abibera mu byisi gusa batazazuka ngo babone ubuzima bw’iteka.Soma 1 Yohana 2:15-17 na Abagalatia 6:8.Iyo bapfuye birabora bikarangiriraho.Mukore,ariko mushake n’ubwami bw’imana niba mushaka kuzaba muli Paradizo iri hafi.


text:
Muri iyi minsi usanga abatari bacyeya, batoroherwa cyane iyo umuntu avuze urukundo rw’iteka. Aho niho usanga benshi bemeza ndetse ko urukundo rutakibaho nubwo bitangaza cyane iyo buri wa gatandatu twitabira amakwe atandukanye mu mpande zose z’isi. Uko amakwe atahwa ari menshi, ni nako umubare w’abatandukana bakananirwa kubana burundu ugenda wiyongera kubera gutungurwa na byinshi mu rukundo nyuma yo kubaka urugo. Burya kwirinda biruta kwivuza kandi burya iyo mbimenya ntiyari ijambo. Duhereye kubyo umwanditsi, Anne-Laure Gannac, yanditse ku rubuga rwa psychologie.com bigaragara cyane ko hari ibice bitatu by’ingenzi ugiye kwiyemeza yagakwiye kuba asobanukiweho neza.
IGICE CYA MBERE: KUMVA KO UWO UKUNDA ARIWE PARADIZO KURI WOWE
(Njyewe+uwo nkunda=umuntu umwe)
Ngiryo itangiriro ry’urukundo ruryoshye ku mubano wa babiri aho baba bumva ko bagize umuntu umwe ijana ku ijana. Uko urukundo rugenda rukura mu muntu, igishyuhira kuwo rwahisemo kimutera kumva koko ari mu yindi si yisangije we nuwo bakundana, aho benshi batasobanukirwa kandi haryoshye kurusha byose. Ni aho aba yumva ko yatomboye aho aba yemera ko ari kumwe n’umukunzi Imana yamugeneye koko umwari cyangwa umusore umukwiriye Iki gice ni aho buri umwe mu bagize umubano wa babiri(couple) aba areba undi agasanga koko ari imana y’I Rwanda, aho ahitamo uwo yihebeye akumva ko babaye umwe koko. Muri iri tangiriro ry’umubano w’abiyemeje kubana akaramata, ubuzima bwabo buba busa n’ijuru ritoya aho umugabo aba abona umugore we nk’umwamikazi mu gihe umugore we aba abona umugabo we nk’umwami.
Iki gihe kibanziriza ubuzima burebure bw’urukundo, ni igihe umwe aba yibona mu wundi kuburyo gikwiriye kuba nk’ibuye fatizo ku buzima buba buri imbere ku biyemeje kwibanira akaramata. Akamaro k’iki gice: Igice cyo gufata uwo mubana nk’impamvu y’umunezero wimbitse ni igihe gikwiye kubyazwa umusaruro cyane cyane mu gutuma ubuzima bwa bombi buryoha. Gituma abakundana bombi barushaho kwisanzurana ndetse no kunga ubumwe. Iki gice gifasha kwifungurirana bityo buri wese akamenya undi kandi bikajya bituma arushaho kumukunda uko bwije n’uko bucyeye kuko aba abona neza cyane ko ari ntawundi umumusumbira.
Imbogamizi muri iki gice: Icyi gice gishobora gutuma umuntu atandukana n’ukuri kw’ibintu, aho cyane cyane usanga ukunda yarahebeye burundu ubuzima bwe uwo akunda bityo uwo yihebeye akaba yamukoresha amakosa atandukanye. Kuri benshi buri umwe aba yumva umunezero we ukomoka k’uwo akunda gusa ndetse ko yewe uwo akunda ari nta nenge yaba afite dore ko muri icyi gihe ziba zitarebwa ku nyungu zo kwirebera ibyiza n’uburyohe bw’umukunzi.
Inama kuri muri iki gice: Ni ingenzi cyane kumenya kubaka umubano ukarishye muri iki gice, kwifungurirana kurushaho , kuganira ndetse no kumarana umwanya bihagije dore ko kwigunga biba bishobora kugwira abatari bacyeya mu gihe bari kure y’abo bihebeye. Kuri benshi, iki gihe kimara igihe kiri hagati y’imyaka ibiri n’itatu kuri benshi bityo kikaba gikwiye kwitabwaho kugirango mu kurangira kwacyo kizasige umubano ukaze hagati ya bombi kandi koko ukomeye
IGICE CYA KABIRI: KUMENYA KO MU BYUKURI BURI WESE ATANDUKANYE N’UNDI
(Njyewe+uwo nkunda=Njyewe +uwo nkunda)
Nyuma yo kumara igihe kamere zanyu zibumvisha ko muri umwe nk’uko ukuri ko gushyingirwa kubivuga, gahoro gahoro buri umwe agenda abona neza ko afite itandukaniro n’undi. Aha niho ubona ko imitekerereze yawe, uburyo bwo kwifuza ikintu runaka ngo gufata ibyemezo bitandukanye. Aha umwe agaragara nk’uwihuta muri byinshi undi akagaragara nk’utinda mu mayira ya buri kimwe.
Iki gice cyo kumenye ukuri ku itandukaniro rya babiri babana, abatari bacyeya niho batangira gucyeka ko bibeshye no gutekereza ko uwo bihebeye atariwe bari bakwiranye. Ku babana badaca bugufi intonganya zishobora kuvuka ariko ku bazi kwitegereza benshi cyane bavumbura kuzuzanya gushoboka hagati yabo.
Ni igihe cyo gusezera burundu ishusho yo kwibeshya kuwo wari warihebeye, aho buri umwe yemera ko uwo akunda nawe ari umuntu ugira inenge kandi n’intege nkeya zitandukanye bityo utabasha kwemera uwo yihebeye bishobora kumuviramo gusenya umubano Akamaro kuri iki gice: Muri iki gice buri umwe abasha gusubira kwiremarema nk’umuntu ufite intego ze z’umwihariko ku buzima bwe. Gituma buri wese yongera kwiyumva nk’ikinege kuri iyi si bityo bikamufasha guhitamo kurasa ku ntego zitandukanye aba yarihaye mu buzima ku giti cye.
Imbogamizi muri iki gice: Muri icyi gihe, benshi bashinja abaraza babo kuba batakibakunda nka mbere. Aho usanga urwikekwe, kubihirwa mu mubano no kwigunga byiganza mu rugo rwa babiri. Tutirengagije ko abatihangana bagiheraho bagasenya ingo zabo ni ngombwa kongeraho ko gishobora gutuma uwatinze kukinjiramo yicwa n’agahinda kamwereka ko adakunzwe n’uwo yihebeye bikaba byanamuviramo guca inyuma uwo bashakanye.
Inama: Umuntu uri muri iki gihe, afashwa cyane no kumenya kwegera birushijeho uwo yihebeye. Aha ni ngombwa cyane gushaka cyane uko basohoka bagatembera ndetse bakajya ahantu babereye amaso hari n’umwuka utandukanye n’uwo bahumekaga mu rugo rwabo. Ababishoboye bafata ikiruhuko kinini, bajya muri hoteli cyangwa ahandi hatari mu rugo rwabo, bakazirikana kurushaho gukundana no kuba umwe n’ubwo kamere ziri kugenda zihabatira kubona ibindi bitandukanye nibyo batekerezaga mu ntangiriro.
IGICE CYA GATATU: KWEMERA KUBANA AKARAMATA
(Njyewe+uwo nkunda=Njyewe+uwo nkunda+urugo rwacu)
Icyi gice cya gatatu, ni igihe koko ababana bamaze kumenyerana kandi biyemeje kubana mu gutandukana kwabo. Nyuma yo kubona ko buri umwe afite intego ze n’ibitekerezo bye, buri umwe mu babana wemeye ko uwo yahisemo atandukanye nawe aramwemera kandi akamwakira mu buzima bwe nk’inshuti y’iteka kandi ingenzi kugirango yuzure.
Muri iki gice buri umwe ntaba akibona ko ari hariya n’undi hariya, ahubwo baba bumva ko hari buri umwe , ibyifuzo, ibitekerezo na kamere bye ariko ko ari ngombwa ko babana kugirango ubuzima burusheho kuryoha.
Usanga kuri uru rwego ababana baba bafite n’abana aho usanga koko bamaze kubona umuryango bityo ntibaba bireba gusa ahubwo baba bireba banareba umuryango muri rusange.
Urukundo rero abemeza ko rusaza ntibavuga ukuri kuko urukundo nyarwo rugenda rurushaho kugira agaciro uko iminsi igenda iha indi bityo kugira umuryango ntibikwiye kuba impamvu yo gutana n’urukundo ahubwo ni uburyo bwo kurwinjiramo wese. Akamaro k’iki gice: Kwingira byimbitse mu rukundo rukuze kandi urukundo nyakuri ruha agaciro buri umwe ndetse na couple muri rusange.
Imbogamizi: abatari bacyeya nyuma yo kuvumbura ko buri umwe afite uko aremye, bashobora guhitamo kubana nk’inshuti gusa bityo kwitananaho bikagabanuka ndetse n’ibiryoshya umubano bigahabwa agaciro kagayitse nko gutera akabariro n’ibindi nk’ibyo… Inama: Inyigo zitandukanye zigira umuntu uri muri iki gihe, gukomerezaho akubaha umukunzi we, kandi akamuha agaciro gakwiye nk’umuherekeza w’iteka muri buri pfundo rya buri mushinga we. Ni ngombwa cyane kumenya gukaza umubano ndetse no kurushaho gushaka uburyo butandukanye uburyohe no kuryoherezanya byakiyongera ku bucuti byahabwa agaciro kandi bigashyirwa mu bikorwa.
Ibyo Ugomba kumenya mbere yo kwiyemeza kubana n’umuntu akaramata
Muri iyi minsi usanga abatari bacyeya, batoroherwa cyane iyo umuntu avuze urukundo rw’iteka. Aho niho usanga benshi bemeza ndetse ko urukundo rutakibaho nubwo bitangaza cyane iyo buri wa gatandatu twitabira amakwe atandukanye mu mpande zose z’isi. Uko amakwe atahwa ari menshi, ni nako umubare w’abatandukana bakananirwa kubana burundu ugenda wiyongera kubera gutungurwa na byinshi mu rukundo nyuma yo kubaka urugo. Burya kwirinda biruta kwivuza kandi burya iyo mbimenya ntiyari ijambo. Duhereye kubyo umwanditsi, Anne-Laure Gannac, yanditse ku rubuga rwa psychologie.com bigaragara cyane ko hari ibice bitatu by’ingenzi ugiye kwiyemeza yagakwiye kuba asobanukiweho neza.
Labels: urukundo


text:
Le Talisman brisé en français-kinyarwanda
- Transcripción
“Umva umuyaga, ni Sahara iri kurira. Itegereje umuntu w’inyangamugayo uzatuma yongera gutoha.“
Kwamé, umukozi ukora mu busitani. Ntiyigeze yibagirwa umugani nyirasenge we yamuciriye akiri muto. Niyo mpamvu yaje muri Burkina Faso, ku gice gihana imbibi n’ubutayu, ajya gukora mu busitani bwakorerwagamo ubushakashatsi n’umwarimu yitwa Omar.
Ariko umunsi umwe, mwarimu ashimutirwa imbere y'amaso ye noneho, muri uko gukirana, igiheko cye kirameneka. Ubwo Kwamé, wakoraga mu busitani kandi utazi igifaransa, atangira urugendo rutamworoheye na gato: aza gukekwa n'abapolisi, ndetse ahura n’abantu atazi bamutera ubwoba, ageraho ubwo afata icyemezo cyo kwikorera iperereza kugira ngo ashakishe mwarimu.
Mu gifaransa cye gike, ariko agenda amenya kurushaho uko inkuru ikomeza yifashishije inkoranyamagambo ndetse n’abantu agenda ahura nabo, Kwamé agenda akurikiye abo bashimusi, akanyura mu misozi ikikije Sahara n’uruzi rwa Niger.
Mwarimu Omar, ariwe washakaga gutuma ubutayu bwongera gutoha, yashimuswe n’abantu bamusuye biyoberanyije. Kwamé, umukozi wamukoreraga mu busitani bwo mu Kigo cy’ubushakashatsi mu by’ubuhinzi, yatoraguye igiheko cye cyamenetsemo kabiri. Mwarimu Omari ari he? Ese ninde ufite ikindi gice cy’igiheko? Kugira ngo arokore mwarimu n’ubutayu, Kwamé yiyemeje gukurikirana abamushimuse. Ariko afite ikibazo kimwe: igifaransa cye ni gike…
Acte 1 : Ishimutwa rya mwarimu Omar
Kwamé, umukozi ukora mu busitani bw’i Gorom-Gorom, muri Burkina Faso. Bosi we, mwarimu Omar Sékou, yashimutiwe imbere y’amaso ye. Igiheko cye cyamenetse ubwo barimo barwana
Uko gushimutwa n’icyo giheko kidasanzwe byaba bifitanye isano n’umugani wa nyirasenge wa Kwamé?
“Umva umuyaga, ni Sahara iri kurira. Irashaka kongera gutoha. Umunsi umwe, hazaza umuntu. Azongera gutera ibyatsi n’ibiti..."
Épisode 1 : Vous n'êtes pas le professeur Aboubakari ?
Épisode 2 : Je vais à Tondiédo !
Épisode 3 : Qu'est-ce que c'est ?
Épisode 4 : Vous avez une chambre s’il vous plaît ?
Épisode 5 : La prophétie de la tante
Acte 2 : Inshuti cyangwa abanzi?
Yaketswe n’abapolisi mu kugira uruhare mu ishimutwa rya bosi we mwarimu Omar, ni uko Kwamé arafungwa. Yagizwe umwere ubwo abashimusi basabye ko hatangwa incungu kugira ngo mwarimu Omari arekurwe.
Kwamé akorana bya hafi na Nathalie kubera ko yari azi ibya wa mugani…
Iperereza rya Kwamé ryamugejeje muri Niger, kuri kaminuza y’i Niamey.
Épisode 6 : Elle est policière
Épisode 7 : C’est toi, l’enlèvement !
Épisode 8 : Le Sahara pleure, il veut reverdir
Épisode 9 : Professeur Kouada est ton professeur !
Épisode 10 : Je viens avec toi !
Acte 3 : Ibimenyetso bishya
Yajyanye na Clément muri bisi, nyuma baza no kujyana mu bwato, Kwamé yatangiye kumva icyo bosi we yakoragaho, inzobere mu by’ubuhinzi n’umuhanga mu by’ingirangingo fatizo z’ibimera.
Bagerageje guhagarika iperereza yakoraga inshuro zigera kuri ebyiri: bamurogeye mu kinyobwa cyitwa Chapalo bakimuhereye i Boubon; kugira ngo bamubuze guhurira na mwarimu Kouada i Niamey.
Abifashijwemo na Nathalie, yabonye igice cya kode kugira ngo afungure dosiye yari iteye urujijo yitwa "Sahel vert"
Épisode 11 : Tu dois aller à l’est !
Épisode 12 : Un verre de chapalo, mon ami ?
Épisode 13 : Il faut garder le secret
Épisode 14 : Le professeur Kouada est grand et mince
Épisode 15 : Il était petit et gros
Acte 4 : Inyuma ya ba rushimusi
Ni ugusiganwa n’isaha kugira ngo mwarimu Omar arokoke: abamushimuse bavuze ngo bari bumwice nibatabona incungu.
Kwamé na Nathalie bagiye gushakisha ibimenyetso ku bari bigize mwarimu Aboubakari na Kouada. Ese bafitanye irihe sano n’umugabo w’indyarya, uzwiho gukora ubucuruzi bwa magendu, witwa Fendjougou?
Épisode 16 : Ils vont tuer le professeur !
Épisode 17 : Le quatrième e-mail du professeur Aboubakari
Épisode 18 : Ensuite, ils ont pris des fusils
Épisode 19 : Nathalie dit que tu vas à la mare de Darkoy
Épisode 20 : Qu’est-ce que tu veux, Kwamé ?
Acte 5 : Igihe kiragiye
Ese Kwamé aranyura kugitero cy’abapolisi arokore "wa muntu w’inyangamugayo"?
Inkuru iri burangire mu igicuku, ahantu iyobigwa!
Abantu ba Fendjougou ndetse n’abapolisi baje bitwaje intwaro, incungu nayo yateguwe: amayero 100 000, amafaranga menshi ashobora guteza ibindi bibazo …
Épisode 21 : On reste derrière toi !
Épisode 22 : Après 10h30, c’est trop tard !
Épisode 23 : Quel beau travail !
Épisode 24 : Bientôt, le Sahara va reverdir
Épisode 25 : Il faut croire au conte
Publicado el 28/09/2016 - Modificado el 23/05/2018


text:
Muchoma ati “Nta kuruhuka, akazi tugomba kugakora”. Twamubajije tuti “Iyi gahunda uzayikomeza kugeza igihe upfiriye” ati “cyane rwose” Kuva yaza mu Rwanda, Muchoma amaze gukora indirimbo 4 zose zifite amashusho, ni ukuvuga ko mu cyumweru kimwe asohora amajwi, mu gikurikiyeho agahita asohora amashusho, bityo bityo akaba avuga ko iyo gahunda azayikomeza nta guhagarara.
Tumubajije aho akura amafaranga yo gukora izi ndirimbo, dore ko abenshi mu bahanzi bakunze kuvuga ko gukora amashusho bihenda, Muchoma yavuze ko adakora umuziki gusa ahubwo ko afite ibindi akora bimwinjiriza amafaranga.
Muchoma yavuze ko azajya asohora indirimbo muri cyumweru
Muchoma avuga ko iyi gahunda nta muntu wayimugiriyemo inama ngo ahubwo niko umuziki ubu ngubu umeze, ngo abahanzi benshi basigaye basohora indirimbo buri cyumweru ngo ahubwo mu Rwanda niho abahanzi bari baryamye. Yagize ati “Ni ryo tandukaniro rya Muchoma n’abandi bahanzi bo mu Rwanda. Ugomba kuzana ibintu bitari bisanzwe bimenyerewe. Icyo nshaka ni uko abanyarwanda babanza bakampa ikizere hanyuma ngatangira gukora ibitaramo”
Muchoma avuga ko igihe azasubirira muri Amerika ari ibanga. Yavuzwe mu itangazamakuru cyane kubera ubuhamya bwe yivugira ko iyo asubije amaso inyuma akareba ubuzima bubi yanyuzemo hamwe n’umuryango we, yumva nta muntu wari ukwiriye gusuzugura undi kuko ubuzima buhinduka. Avuga ko yarwaye amavunja mu ntoki no ku maguru akajya ananirwa kugenda, aza kuba umukozi mu rugo rw’umuntu nta mafaranga ahembwa ahubwo ari ukugira ngo abone uko yabaho, dore ko ari nyina wari wamutanze kugira ngo inzara ntizabicire mu nzu bose.


text:
Kugira ngo uhabwe akazi hari ibibazo ugomba kubazwa mbere yuko wemererwa umwanya muri kompanyi runaka cyangwa se ahantu runaka haba hari umwanya w’akazi. Benshi bakunze gukora ibizamini by’akazi dukunze kwita “interview” mu ndimi z’amahanga bikabatsinda kubera nta makuru ahagije kuri ibyo bibazo bidashobora kubura mu kizame twagerageje kubashakira ibibazo 9 by’ingenzi bikunze kubazwa n’uburyo wabisubiza.
Gusubiza neza ibibazo bigaragaza ko ufite ubushobozi
Uku gutsindwa mu bizamini by’akazi tuzi ku izina rya interview bikunze kugaragara cyane nyuma yuko umenya umusaruro wakuye mu kizame wakoze.
Ibi bikunze guterwa n’ubwoba bwinshi ubazwa aba afite cyangwa se bigaterwa nuko nta makuru afite ku bibazo agomba kubazwa mu kizamini kugira ngo abashe kugitsinda neza ku mpuzandengo yo hejuru.
- Uburyo wowe ubwawe ugaragara mu gihe witegura kubazwa
- Kwigirira icyizere kuko hari ababa bifitiye icyizere cyinshi
- Uburambe mu kazi
- Ikinyabupfura
Uburyo bwa mbere ushobora gutsinda neza ukigaragariza umuntu uri kukubaza cyangwa ushaka kuguha akazi, ni ugusiza ibibazo byose ushobora kubazwa wifitiye icyizere kuko nta muntu uba ari bugukubite.
Dore bimwe mu bibazo by’ingenzi bibazwa mu gihe uri gukora ibizamini by’akazi n’uburyo wabisubiza:
- Tubwire uri nde? Cyangwa se uri muntu ki?
Iki kibazo gisa nkaho cyoroshye ariko ntago ari byiza gutangira uvuga inkuru itafite ubusobanuro. Kuri iki kibazo icyo ukubaza aba ashaka kumva ni umwirondoro wawe wuzuye, n’impamvu wumva ukwiriye kuba wahatanira uwo mwanya w’akazi.
- Kubera iki wumva twaguha uyu mwanya w’akazi?
Iki ni ikindi kibazo cyuzuye amayeri menshi cyane, umuntu uri kukubaza ashobora kukubaza mu gihe uri mu ibazawa.
Kugisubiza ntibisaba cyane kwiyemera k’uwuri kukubaza, ahubwo aba ashaka ko wamubwira ibintu byiza wumva waba uje guhindura nuri kompanyi runaka cyangwa se ibirindiro byawe.
- Kuki wumva twakugira umukozi wacu?
Biriroshye gutangira wirata ubutwari bwawe no ukuntu wumva washobora akazi cyangwa se itandukaniro wumva uzanye mu kazi ritanduka nye n’ibyo abandi basanzwe bakora,
Bino ubivuga ugenda utanga n’ingero zifatika ku buryo uribwemeze umuntu uri kukubaza kuigira ngo atagira undi muntu aha ako kazi cyangwa ushobora kugutwara uwo mwanya.
Ikindi kandi nuko kuri iki kibazo ugerageza gusubiza neza uvuga agashya wumva uzanye cyangwa itandukaniro ryawe n’abari basanzwe mu kazi wumva ugiye gukora mu gihe uraba utsinze ikizame.
- Mu gihe wumva uzaba uri mukazi, ni iki wumva uteganya kugeza kuri kompanyi?
Uburyo usubiza iki kibazo byereka uri kukubaza ingamba n’intego ufite mu gihe uzaba uri mu kazi. Ugerageza kubisobanura ukoresheje ingero zumvikana.
Ushaka uburyo igisubizo cyawe cyahura ni ibyo uri gusabira umwanya w’akazi, ibyerekeye kompanyi, ubumenyi bwawe ndetse n’uburambe.
- Ni izihe ntege nke zawe?
Mbere yo kwirata ubutwari uvuga aho intege nyinshi zawe ziri ugomba no lubanza ukamenya aho intege nke zawe ziherereye mu buryo bwo kugira ngo hatagira umuntu ushobora kukwibeshyaho kandi hari ukundi ukomeze gutandukanye nukobagukekaga.
Umukoresha wawe biramushimisha cyane kandi bikamunezeza mu gihe amenye ko hari ni integer nke ufite nyuma yo kumwereka ko ufite imbaraga zidasanzwe mu kazi.
- Ese mu buzima bwawe waba warigeze ugirana ikibazo n’umukoresha wawe?
Nk’uko ikibazo cyakibanjirirje cyari giteye, ahangaha umuntu ukubaza aba ashaka kumubwira ukuri kwawe kose, aba agira ngo amenye ukuri kwawe aho gushingiye.
Kandi iki kibazo ukubaza aba agira ngo amenye uburyo mu gihe ubashije guhura n’ikibazo uburyo Wabasha kukikemurira.
Mu buryo bwo gusubiza neza kino kibazo, ugomba kugisubiza uvuga ko nta kosa cyangwa ikibao waba waragiranye n’umuoresha waawe kabone nubwo cyaba gihari ari gito, kuko bizatuma abona ko uri umuntu w’inyangamugayo kandi w’indakemwa.
- Ese turamutse tugerageje kubaza umukoresha wawe wa mbere twasanga agutangira ubuhamya bwiza?
Iki kibazo baba bagerageza kugira ngo bamenye amakuru yawe warufite mu kazi k’aho wakoraga mbere yuko ushaka kuza gusaba akazi kandi.
Igisubizo cyiza ugomba kubaha cyangwa kubasubiza ni ukubabwira ko uhamya neza kandi udashidikanya ko umukoresha wawe wa mbere adashobora kukuvuga nabi kuko wageragezaga gukora ibintu byose neza, ukabikorera ku gihe ugerageje gukoresha imbaraga zawe zose ukagera ku ntego za kompanyi.
- Ese uri umukorana bushake?
Mu by’ukuri, umuntu wariwe wese ashobora guhita asubiza yego, ariko siko bigomba kugenda. Ikintu uba usabwa ni ugutanga ingero nyinshi kandi zifatika zuko iyo myitwarire yo kuba umukorana bushake uyifite.
- Ni ubuhe bushobozi ufite bwo kuba wumva waba umuyobozi?
Niba ari umwanya wo kuba umuyobozi uri gukorera ikizamini, iki kibazo gikunze kubazwa. Ugomba kuvuga ko wifitemo imbuto y’ubuyobozi kandi ufite n’ubumenyi.
Ikindi kandi ugomba kuvuga ubera imboni rubanda ndetse ukaba unagerageza kubashishikariza gukorana umurava mu kazi bari gukora.
Abantu benshi bazi ko gutsinda ibizamini by’akazi ko ari ukuba ufite umwirondoro wuzuye kandi wo ku rwego rwo hejuru no kuba ufite uburambe gusa. Uburyo wagerageje kwitwara no gusubiza ibibazo byose wagerageje kubazwa nib wo buguhesha umwanya w’akazi ushaka muri kompanyi runaka.
18,064 total views, 150 views today


text:
Waruzi ko hibiscus ivamo icyayi cyuzuye intumgamubiri
Izi ndabo usanga ziri ku nzitiro zinyuranye cyane cyane ku bigo by’amashuri, abantu benshi ntibasobanukiwe ko zivamo icyayi kirimo ibifitiye umubiri wacu akamaro.
Nubwo icyo cyayi kiba kitaryohereye nk’icyo usanzwe unywa, nyamara ni icyayi cyiza kuko gifitemo calorie nkeya ndetse nta na caffeine irangwamo. Nicyo cyayi wakanyoye mu masaha y’ijoro, kuko ibindi byayi byo bibamo caffeine kandi ikaba ari umwanzi w’ibitotsi.
Muri iyi nkuru tugiye kurebera hamwe akamaro kanyuranye ko kunywa icyayi cya hibiscus.
Ibyiza 10 byo kunywa icyayi cya hibiscus
Kuringaniza umuvuduko w’amaraso
Ubushakashatsi bwakozwe mu 2008 n’ikigo cy’abanyamerika kireba indwara z’umutima (American Heart Association) buvuga ko kunywa iki cyayi birinda umuvuduko ukabije w’amaraso ku bafite ibyago byo kuwurwara, ndetse no ku bakiwurwara uragabanyuka vuba.
Ibi biterwa nuko izi ndabo icyayi cyazo gifite ibisohora imyanda mu mubiri.
Niba ushaka kurwanya umuvuduko ukabije w’amaraso , jya unywa udukombe hagati ya 2 na 3 ku munsi, buri munsi mu gihe cy’ibyumweru 2.
Iki cyayi kandi gifasha kunyara kenshi bityo nabyo bikagabanya wa muvuduko udasanzwe kuko iyo unyara uba ugabanya sodium mu mubiri.
Kugabanya cholesterol
Nkuko tubibonye hejuru iki cyayi gifite ubushobozi bwo gusohora imyanda mu mubiri. Mu kubikora rero kinafasha kugabanya cholesterol mbi mu mubiri ibi bikarinda indwara zinyuranye z’umutima. Ndetse binarinda imiyoboro y’amaraso kuba yakangirika.
Ku barwayi ba diyabete nabo iki cyayi kirabafasha kuko kigabanya isukari mu mubiri kikanagabanya ibinure.
Kurinda umwijima
Kwa gusohora imyanda mu mubiri kandi binafasha mu kurinda no kurwanya indwara zinyuranye zishobora gufata umwijima. Si ibyo gusa kuko iki cyayi gisukura umwijima kikawukuramo ibishobora kuwutera kanseri
Muri macye twavuga ko kunywa iki cyayi bikongerera icyizere cyo kubaho dore ko umwijima uri mu bice 5 by’ingenzi by’umubiri wacu.
Izi nizo ndabo za hibiscus mu binyabuzima twize nk’urugero rw’ururabo rwuzuye. Ziboneka mu mabara anyuranye, umutuku, umuhondo, umweru kandi zose zinganya intungamubiri
Kurwanya kanseri
Muri iki cyayi dusangamo kandi protocatechuic acid ikaba ari aside irwanya kanseri ndetse inasohora uburozi mu mubiri. Iyi aside mu kubikora ituma mu mubiri habaho icyo mu binyabuzima twita apoptosis, bukaba ari uburyo umubiri ubwawo wica uturemangingo fatizo tudakenewe, muri two hakaba harimo udushobora gutera kanseri.
Kubyimbura no kurwanya bagiteri
Iki cyayi gikungahaye kuri ascorbic acid ariyo vitamin C. iyi vitamin izwiho kuba ifasha umubiri mu kongera ubudahangarwa bityo ikaba vitamin y’ingenzi mu kurwanya indwara zifata mu mihogo nk’inkorora n’ibicurane. Si ibyo gusa kuko iki cyayi iyo ukinyoye wari ufite umuriro urazima.
Kubabara uri mu mihango
Mu gihe uri mu mihango, ushobora kuba uribwa ndetse ukanababara mu kiziba cy’inda. Iki cyayi kizagufasha kuringaniza igipimo cy’imisemburo bityo bikavanaho kuribwa, kwa kwigunga n’umunabi.
Kurwanya kwiheba no kwigunga
Muri hibiscus harimo imyunyungugu inyuranye ndetse na za vitamin nyinshi. Harimo flavonoids zizwiho kurwanya kwiheba no kwigunga. Kunywa iki cyayi rero bigabanya ubwigunge, bigatera umutuzo ndetse bigatuma urwungano rw’imyakura rukora neza cyane.
Udashoboye kwitegurira izo ndabo wagura amajyani akoze.
Igogorwa
Abantu benshi banywa iki cyayi bagikundira ko gifasha igifu kugogora neza ibyo bariye. Si ibyo gusa kuko nkuko twabibonye iki cyayi kinafasha uruhago gukora nuko kwihagarika bikagenda neza ndetse n’amara akabasha gutunganya neza ibyo wariye nuko kwituma bikaba neza. Byumvikane ko iki cyayi kirwanya kwituma impatwe.
Kurwanya inyota
Iki cyayi kandi iyo kinyowe gikonje gishobora gusimbura amazi cyane cyane nyuma y’akazi k’ingufu cyangwa siporo, ndetse ni cyiza kuruta ibyo kunywa bindi byagenewe kunyobwa nyuma ya siporo.
Nyuma yo kugiteka ushobora kukibika cyamara guhora ukagishyira muri firigo ukajya ukinywa ugize inyota. Unashatse wagifata cyabaye nka balafu.
Gutakaza ibiro
Iyo ufata ibyo kurya bikungahaye ku masukari n’amafufu uba ushobora kongera ibiro ku buryo bworoshye. Nyamara ubushakashatsi bugaragaza ko kunywa iki cyayi birinda umubiri kwinjiza amasukari yawinjiyemo bityo bikarwanya kongera ibiro ahubwo bigafasha kubitakaza. Iki cyayi kibuza ikorwa rya amylase izwiho gutuma umubiri winjiza amasukari aje mu byo turya , bityo aho kugirango yinjire agasohoka niyo mpamvu hibiscus uyisanga mu bintu byinshi byakorewe kugabanya ibiro.
Iki cyayi gikonje nacyo ni cyiza kuko kivura inyota
Nyamara kandi nubwo iki cyayi ari cyiza, hari igihe bitaba byiza kukinywa ku bantu bamwe na bamwe.
Abatemerewe kunywa hibiscus
Niba ufite umuvuduko mucye w’amaraso ntiwemerewe kukinywa, kuko noneho wagabanyuka cyane bikongera uburwayi nko kwangirika k’ubwonko, umutima ndetse no guhorana ikizungera. Kuko twabonyeko gikoreshwa mu kugabanya umuvuduko udasanzwe
Iki cyayi kirimo emmenagogue izwiho gutuma habaho imihango ndetse no kwiyongera kw’amaraso mu mura. Niyo mpamvu iki cyayi kitemerewe umugore utwite; abagore bakoresha imiti iboneza urubyaro irimo imisemburo kimwe n’abari kuvurwa ibyerekeye imisemburo nabo ntibagomba kukinywa, keretse babanje gusobanuza umuhanga akabibemerera
Mu gihe ari bwo bwa mbere unyoye iki cyayi, umubiri wawe utarakimenyera, si byiza gutwara imodoka cyangwa gukoresha imashini zishobora guteza impanuka. Icyakora niba usanzwe ukinywa ukaba nta bwivumbure ujya ukigiraho, nta kibazo kindi kirimo.
Niba ugize amaso atukura anazengamo amarira nyuma yo kukinywa, gufungana mu mazuru cyangwa kugira umuriro nyuma yo kunywa iki cyayi wabihagarika kuko ubwo ni ubwivumbure umubiri wawe wakigizeho
Mu gusoza reka twibutseko kuko ubwacyo nta buryohe uba wumva gifite, ushobora kongeramo ubuki cyangwa isukari, gusa ubuki nibwo bwiza. Ushobora kandi no kongeramo ibindi birungo nk’umucyayicyayi, tangawizi, cinnamon, n’ibindi, uko ushaka, gusa nabyo ukibuka ko hari amabwiriza abireba ndetse n’izindi ntungamubiri biba bifite.
Iki cyayi kibamo za aside nziza arizo malic acid, tartaric acid na citric acid izi zikaba aside dusanga mu mbuto nyinshi ndetse no muri Vino. Zikaba zifasha umubiri kongera ubudahangarwa, kugira uruhu rucyeye, kurwanya umuvuduko udasanzwe no gufasha igogorwa.


text:
Bijya gutangira, benshi mu bafana be yaba abakomeye n’aboroheje ntibemeraga ko uyu musore bihebeye yaba yarakoze ibyaha, benshi bashimangiraga ko byaba ari ibihimbano, abakuze bakungikanya mu majwi bati ‘uwo mwana ararengana rwose!’
Yaje gutungura benshi ku munsi wa mbere we mu rukiko, yemera ibyaha byose yaregwaga, anasaba imbabazi. Kuva ubwo icuraburindi ryatashye mu mitima ya benshi batiyumvishaga uko umuntu nka Kizito yagwa mu byaha nka biriya.
Iyo muganira aba avuga mu magambo make. Ni umwe wa kera w’amaso manini mwavuganaga areba hasi, mu mvugo ze akagaruka ku ijambo imbabazi no kubabarira byose bikubiye mu butumwa buri mu ndirimbo ze nyinshi.
Aracyari wa wundi kandi uhamya ko indirimbo nziza irushaho kunogera uyumva iyo ikubiyemo ubutumwa buzima kandi mu mvugo izimije aho kuba umudiho gusa.
Uyu musore w’imyaka 37 yavuye imuzi ubuzima bwe muri gereza mu kiganiro kirambuye yagiranye na IGIHE.
Ku wa Gatanu tariki 27 Gashyantare 2015, Urukiko Rukuru rwamuhanishije igifungo cy’imyaka 10, nyuma yo kumuhamya ibyaha bine birimo icyo kurema umutwe w’abagizi ba nabi, icy’ubugambanyi bwo kugirira nabi ubutegetsi buriho cyangwa umukuru w’igihugu, ubwoshye bw’ubugambanyi bwo kugirira nabi umukuru w’igihugu ndetse n’icyo gucura umugambi w’ubwicanyi.
Kizito yavuze ko ubuzima yari abayemo aribwo bwamugushije mu mutego w’ibi byaha.
Muri iki kiganiro yasobanuye uko umunsi we muri gereza wari umeze, amasomo yigiyemo, ahazaza ha muzika ye, imibereho bwite ye n’utuntu n’utundi.
Ikiganiro kirambuye yagiranye na IGIHE
IGIHE:Nyuma y’iminsi uvuye muri gereza wasanze ubuzima bwo hanze bumeze gute?
Kizito: Umujyi wa Kigali nahingukiyemo nasanze warahindutse cyane. Hari imihanda myinshi ntasize, hari n’inzu nasize zicyubakwa nasanze zaruzuye. Buriya na Convention Center nasize igipfutse n’amashitingi na Marriott yari itararangira.
Muri gereza narebaga amakuru ariko ntabwo impinduka zose wazibona. Hari imihanda myinshi ntari nzi nk’uva ku Nteko Ishinga Amategeko kugera kuri KBC. No ku Kibuga cy’Indege nabonye hari umuhanda wiyongereyeho iba ibiri.
Ikindi ni iterambere muri rusange uhereye ku buryo abantu babaho, uko bambara ndetse n’ikoranabuhanga ryateye imbere.
IGIHE: Waba waragerageje gutembera mu bice bya Kigali ureba impinduka zihari?
KIZITO: Hari aho nabashije kugera hake. Kugeza ubu nari nkiri kumwe n’umuryango wanjye. Numvaga icyihutirwa ari ukongera guhura n’abavandimwe n’inshuti bagasubiza agatima mu nda. Iyo ikibazo nka kiriya kibayeho si wowe gusa uba uhangayitse kigera no ku bantu bawe, bikababaza. Baba bakeneye kongera kumva ko wagarutse ngo musangire ubuzima. Mu minsi iza nibwo nzatembera neza.
IGIHE: Umunsi usohoka muri gereza byari ibirori mu muryango wawe? Wakiriwe ute?
KIZITO: Umuryango wo ntiwategereje kongera mu rugo kuko baje kunyakirira kuri gereza. Twarishimye, tunashimira Imana. Ku giti cyanjye ndashimira Perezida wa Repubulika. Ntabwo byabaye ibyishimo byo gusakabaka no kurengera, byakozwe mu buryo bwa gipfura.
IGIHE: Watangiye kwandika usaba imbabazi ryari?
KIZITO: Nanditse ngifatwa muri Mata 2014. Ubwa mbere nasabye kwandikira Perezida wa Repubulika nsaba imbabazi. Ngeze muri Brigade nongeye kwandika. Muri gereza ho nanditse inshuro eshatu. Numvaga nta kindi ngomba gukora atari ugutakamba. Ni byo nari narahisemo kugeza ubwo bibaye.
IGIHE: Ubwo wasabaga imbabazi z’ibyaha wemereye mu rukiko, watekereje ko uzababarirwa?
KIZITO: Nta muntu n’umwe udakwiye imbabazi ahubwo zitangirwa igihe cyazo. Numvaga nzikwiye cyane ko nari naremeye ko nakosheje kandi mfite ubushake bwo kwikosora. Ni ibintu byari bimbayeho bwa mbere.
Nta sezerano nari mfite ryo kubabarirwa ariko umutima wanjye wambwiraga ko aricyo cyiza nakora. Iyo umuntu ageze mu kibazo nka kiriya, yumva byinshi, agatekereza byinshi. Icya ngombwa ni ukumva ijwi ry’umutima.
Mu byemezo bikomeye mfata, ntega amatwi umutima wanjye. N’iyo bigenze nabi ntabwo nicuza ahubwo mvuga ko icyo nakoze ariryo hitamo nabonaga rikwiye.
Nabitekerejeho nsanga icyanogera ari ugusaba imbabazi. Mu buzima bwanjye sinkunda kuburana kuko rimwe na rimwe bizana amakimbirane. Kuburana ni uguhangana. Njye mbibona nk’intangiriro y’ikintu kimeze nk’amakimbirane cyangwa umwuka utari mwiza.
Naravugaga nti “nibwo buryo bwiza bwo kutaremereza ikibazo no guteza rwaserera.”Aho ngeze sinicuza!
IGIHE: Ku mugoroba wo ku wa 14 Nzeri 2018 nibwo watangajwe mu bababariwe na Perezida Kagame. Wabyakiriye ute?
KIZITO: Nabimenye saa tanu z’ijoro kimwe n’abandi. Aba mbere babyumvise kuri Radio Rwanda. Baje kumbyutsa babimbwira ariko sinashidukiye hejuru ngo nsaragurike kuko hari hamaze iminsi havugwa ibihuha byinshi.
Ku wa 1 Mata 2017 abantu bavuze ko narekuwe mbibwirwa n’Umuyobozi wa Gereza numva ni nk’abashinyaguzi. Naje gusanga atari byo ndetse umuryango wanjye na wo urababara.
Ibi byatumye ndindira ngo numve ko ari byo. Mu gitondo nka saa kumi n’ebyiri nibwo nabyiyumviye kuri radio.
Numvise ko mu byemezo dufata, ibiva ku mutima aribyo bifite agaciro. Nasanze icyizere nagiriye Perezida wa Repubulika gifite ishingiro kuko ntiwasaba ikintu uziko kidahari. Nkurikije uko muzi afite ubumuntu kandi ashobora kugira imbabazi.
IGIHE: Uhuye na Perezida wa Repubulika ni iki wamubwira?
KIZITO: Gushima ni byo biza mbere kandi nanditse mushimira. Ikindi namwizeza ko ubufatanye nari mfitanye n’inzego z’igihugu nifuza ko bukomeza ngo umusanzu w’ubuhanzi utarangirana n’ifungwa ryanjye.
Inganzo y’umuhanzi iva mu masomo atandukanye abona mu buzima. Mu ruvangitirane rw’umwijima n’urumuri avanamo inganzo y’ubutumwa atanga.
Nk’umuhanzi nzakomeza guhanga kandi ni cyo nzashyiramo imbaraga ku buryo nongera guhura n’abakunzi banjye nkabaririmbira. Nyuma nzakomeza gukorana n’umuryango nashinze (KMP) mu kubungabunga amahoro mu gihugu n’akarere tubasangiza ubumwe n’ubwiyunge.
IGIHE: Watekerezaga iki kugeza ukoze ibyaha byatumye ukatirwa igifungo cy’imyaka 10?
KIZITO: Hari ibyo mu manza bita ‘Icyaguteye gukora icyaha’. Hari uburyo bwinshi nabisobanuye mu nkiko ariko icyaha n’amakosa yose biterwa n’uko mu buzima bw’umuntu uyakoze harimo akajagari. Muri icyo gihe ubuzima bwanjye ntibwari kuri gahunda.
IGIHE: Ni ubuhe butumwa bwari mu ndirimbo yawe ‘Igisobanuro cy’urupfu’?
KIZITO: Nashakaga gutangamo ubutumwa bw’imbabazi, bwo kugira impuhwe, ubumuntu muri byose, kwifatanya n’ababaye, kwizera, gukunda Imana no kugira urukundo rutagira umupaka. Inyikirizo yayo ni yo ibumbiyemo igisobanuro cy’urupfu.
Urupfu ni cyo kibi kiruta ibindi ariko rutubera inzira y’icyiza kiruta ibindi. Ni ikintu kiba umuryango ugahungabana. Abizera twemera ko ariwo muryango Imana yashyizeho ngo abantu babashe kuyisanga. Urupfu rero rufite igisobanuro gisa n’igitangaje.
IGIHE: Hari abashidikanyaga ko ibyaha ushinjwa wabikoze koko?
KIZITO: Abantu babyumvaga mu buryo butandukanye ariko ni njye wagombaga gufata icyemezo cyuko nabyitwayemo. Ntabwo byari binaniye kujya kuburana ariko siko nabigenje. Niba narahisemo kwemera ko nakosheje ngasaba imbabazi, uko kwicisha bugufi nibyo bakwiye gukurikiza.
IGIHE: Hari n’abagufashe nk’igicibwa!
KIZITO: Barahari. Ntabwo abantu aribo batubeshaho. Ntabwo ibyo badutekerezaho aribyo bituma tuba icyo tugomba kubaho. Nk’umuhanzi ukenera abamushyigikira, uko bagiye ni ko bagaruka. Ku Isi nta mumarayika ubaho. Umuntu yakosa ariko akazikosoza ibikorwa byiza. Muri gereza hari abatarishimiye ko mfungurwa. Uramutse ugiye gukora ibishimisha abantu ngo bakuvuge neza ntiwabaho mu mahoro.
IGIHE: Ni irihe somo wigiye muri gereza. Ni ibiki utazibagirwa mu gihe wahamaze?
KIZITO: Amasomo nigiye muri gereza ni ayo nigishaga imfungwa n’abagororwa mbere yuko mfungwa. Nanjye narushijeho kuyacengera nkumva andeba.
Natangaga amasomo yo kubabarira, nkigisha indangagaciro zo gufashanya. Nk’uwacitse ku icumu nabanye neza n’abakoze Jenoside. Muri gereza sinagezemo ngo nigunge ahubwo nabonye amahirwe yo gushyira mu bikorwa ibyo nemera.
Mu byo nize harimo kwicisha bugufi, kugira impuhwe no gusaba imbabazi kandi kugira ngo zibe zuzuye umuntu agomba kubabarira akamenya no kuzisaba.
Ikindi nize ni ukubaha no kubahiriza amategeko kuko abenshi batayazi. Narasomye menya uko umuntu yirinda kugongana nayo. Gereza si ihaniro gusa ahubwo ni n’igororero.
IGIHE: Umunsi wawe muri gereza wabaga uteye ute?
KIZITO: Muri gereza abantu babyuka kare. Nabyukaga hagati ya saa moya na saa moya n’igice nkajya muri siporo kugeza saa tatu. Navagayo njya koga mbere yo kujya gutoza korali (Choeur Mutagatifu Tereza w’Umwana Yezu) yari igizwe n’abantu 150. Navaga gusubiramo indirimbo nkajya gukina igisoro. Ubwo byabaga byegereza amasaha yo gufata ifunguro rya saa sita mu gihe naritumye muri Cantine cyangwa ngategereza irya rusange rya saa munani cyangwa saa cyenda.
Twagiraga umwanya wo kuganira mu ndimi zo mu mahanga tugahugurana mu Gifaransa n’Icyongereza hagati ya saa tanu na saa saba.
Nyuma ya saa sita nabaga ndi mu biro nk’uwari ushinzwe Uburere Mboneragihugu. Twari twarakoze ahantu mu nguni, mbika ibitabo byo kwigishirizamo, aho twateguriraga icyunamo cyo kwibuka Jenoside yakorewe Abatutsi.
Gahunda y’umugoroba yo buri wese yabaga ari we (ku buriri bwe) kuko yashoboraga guhinduka bitewe na gahunda gereza yateganyije.
IGIHE: Ukigera muri gereza ntiwagowe no kwiyakira no kwisanga mu bandi?
KIZITO: Iminsi ya mbere iba igoye kugira ngo umenyere ariko njye sinigeze nigunga. Kuva nagera muri Gereza ya Nyarugenge sinatinze kwinjira mu bikorwa bifasha abantu. Nahise mpura n’abakirisitu ba Kiliziya nkajya mbacurangira. Byantwaraga umwanya munini kuko indirimbo zabo nazandikaga mu manota ngo ningenda abazasigara bazazibigishe.
Naje kwegera ubuyobozi bwa gereza mbabwira ko nanatanga umusanzu muri gahunda zitandukanye nk’ubumwe n’ubwiyunge. Ku minsi mikuru nateguraga ikiganiro kigenewe imfungwa n’abagororwa bose, kibutsa icyo umunsi uvuga. Iminsi mikuru yose twarayizihizaga.
Nasuwe n’umuryango n’inshuti nke na bamwe mu bari bagize KMP ariko abangeragaho bambwiraga ko nta kibazo mfite.
IGIHE: Mu myaka ine n’igice wamaze muri gereza wanditse indirimbo zingahe?
KIZITO: Nari mfite akazi kenshi muri gereza. Sinafashe umwanya wo guhimba ibintu bishya. Nakusanyije ibitekerezo by’ibanze kandi iyo mbifite biba bisa n’ibyarangiye. Nimara gutuza izo ndirimbo nzazishyira ku rupapuro. Korali nabagamo muri Gereza nayihimbiye indirimbo yitiriwe Mugatifu Tereza w’Umwana Yezu.
IGIHE: Ni iki muhishiye abakunzi b’ibihangano byanyu?
KIZITO: Mbere y’uko umwaka urangira ndaba nasohoye indirimbo. Nshobora gusohora album y’indirimbo zihimbaza Imana. Ndifuza gukora ibitaramo byo gushima Imana nkongera kwifatanya n’abakirisitu bakunda ibihangano byanjye. Ndateganya ko nanasohora indi ndirimbo y’ubuzima rusange. Indirimbo z’Imana nzandika ndizera ko zizashimisha benshi.
IGIHE: Indirimbo yakuzagamo cyane uri muri gereza ni iyihe?
KIZITO: Iyo nacurangaga muri misa padiri ataraza nakundaga kuririmba iyitwa ‘Ni wowe ndangamiye Nyagasani’. Hari n’izindi bakundaga kunyaka zirimo ‘Nyina wa Jambo’, ‘Inuma’, ‘Arc-en-Ciel’ n’izindi.
IGIHE: Ubwo wafungwaga n’ibihangano byawe ntibyongeye kumvikana, urateganya kubikoraho iki?
KIZITO: Nteganya kwegera inzego twakoranaga mbere yuko mfungwa tugasubukura ubufatanye ku buryo ibihangano byanjye byacurangwa mu gihe bikenewe. Ntabwo bishimisha ariko urabyakira. Ikibazo cyabaye ariko ni iyihe nzira yagikemura?
Sinashatse kwerekana ko ndi umumarayika, ndengana kuko hari aho nari mpuriye n’ibyo naregwaga. Nahisemo kwemera ikosa nakoze nca bugufi nsaba imbabazi ngaragaza ubushake bwo kwikosora.
IGIHE: Ni abahe bahanzi bashya wasanze utari uzi?
Kizito: Nafunzwe hagezweho ba King James. Njye nakoranye na ba Meddy, The Ben bataragenda. Buriya Shannel, Miss Jojo bari abo mu gihe cyanjye.
Ubu hari umuhanzi bashya. Hari abo numvise bitwa Marina na Buravan. Ni amazina mashya.
IGIHE: Ni nk’izihe ndirimbo wumvise nko mu minsi itatu ishize?
KIZITO: Hari indirimbo numvise ivuga ngo nta kibazo nshaka kwitera [aseka]. Mu rugo tujya tuyumva. Ni indirimbo yo kwidagadura.
IGIHE: Ugeze he umushinga wo kurushinga wasohokanye muri gereza?
KIZITO: Mu buzima busanzwe nemera ko ubuzima bw’umuntu wubatse buba buri ku murongo.
Nta mufasha ndabona ariko bindimo. Ntabwo umuntu ashaka umugore ahubwo barahura. Nemera abavuga ko umugore atangwa n’Imana. Ubwo bushake ndabufite kandi nizeye ko isengesho nzavuga rizumvikana, tugahura.
IGIHE: Ariko mbere y’uko ufungwa hari uwo mwakundanaga
KIZITO: Ntabwo byakomeje. Umuntu aragusura yagera aho akarambirwa. Ashobora kuba yarumvise ko imyaka icumi muri gereza ari myinshi.
IGIHE: Imirimo ya Fondation byagenze bite ngo ihagarare?
KIZITO: Maze gufungwa nasabye abanyamuryango ko bafunga imiryango kuko umwuka wari uhari ntiwari gutuma ibikorwa bikomeza. Kiriya gihe nticyari cyiza kuko twari dufitanye ikibazo na Leta n’abafatanyabikorwa bacu. Nababwiye ko ikibazo nigikemuka tuzayifungura. Ntabwo turashyiraho itariki izatangiriraho ibikorwa. Turacyari kwitegura.
IGIHE: Mbere y’uko ufungwa, wari ufite imodoka ya RAV4. Iracyahari?
KIZITO: Ntabwo nayisanze. Twahagaritse ibikorwa biba ngombwa ko nayo tuyigurisha
IGIHE: Ni ubuhe butumwa wagenera Abanyarwanda muri rusange?
KIZITO: Urubyiruko naruha ubutumwa bwo gukunda igihugu n’Imana. Buri wese agomba kwiyumvamo inshingano zo kugira icyo amarira igihugu. Nashinjwaga kurwanya ubutegetsi, iyo umuntu ashaka gufasha igihugu si ngombwa kubikora ubarwanya.
Ushobora gutanga ibitekerezo ariko bitabaye guhangana. Nize ko hari umuntu utanga ibitekerezo bigatera intugunda ariko hakaba n’ubikora nta kibazo biteye mu gihugu. Ibyo byose abantu bagomba kubyitoza. Abantu bakwiye kwitoza ingendo idahungabanya umudendezo w’abaturage.
Amafoto na Video: Kazungu Armand


text:
Kimwe mubintu by’ibanze byigishwa mu mashuri (ahanini ya za kaminuza) yigisha ibijyanye n’ubucuruzi ni urugendo igicuruzwa gikora kuva cyatangira gutekerezwaho kugeza kigiye kw’isoko ndetse no kuva mu magambo ya bamwe nka “ni kiza, kirakenewe, icyo gitekerezo ni cyo, etc… ”, kugeza kigeze aho kimenyekana mu bantu / abaguzi kandi bakakishimira.
Kuri buri gicuruzwa kibaho, hashobora kuboneka ibyiciro bigera kuri bitanu by’abaguzi:
- Abakunzi b’udushya n’abanyamashyushyu : iki ni icyiciro cyabantu bikundira ibintu birimo udushya kandi bisa nkaho bigezweho niyo byaba bitujuje ubuziranenge runaka, mu gihe bitandukanye n’ibisanzwe bihari. Ibi kandi bikunzwe no kwihanganirwa n’abaguzi cg ababikoresha. Bipfa kuba byifitemo agashya runaka. Ibi bigize 1% by’ibicuruzwe byose bijya kw’isiko kandi bikaba ari nabyo bifungura imiryango ya buri gicuruzwa, ibi kandi ntabwo bisaba izina rizwi cg ngo bibe bimeze neza cyane.
- Abareba kure : aba ni abantu badakoresha/batagura igicuruzwa kuko ari gishya, ahubwo bareba kure cyane bakabona ibintu mu buryo runaka abandi bantu basanzwe badashobora kubibonamo. Ntabwo byoroshye kubona urugero, ariko urebye nko mu mahanga, ni nk’abantu babonye agashya ishakiro rya Google ryari rizanye muri za 1998 mu gihe ryari ritaramara n’umwaka umwe rigiye ahagaragara, aba bantu bagiye mu bitangazamakuru batangira kuvuga kuri Google no kuyandikaho mu buryo butangaje, abandi batangira kuyishoramo imari.
Intera ndende (Ibyuho) : Ibyiciro bibiri byambere byabaguzi ntibikoresha igicuruzwa kubera ko ari kiza, ahubwo kubera ko kizaba kiza kurushaho mu gihe kizaza. Barihangana cyane kandi baba bafite ikizere kubyerekeye ahazaza. Ariko rubanda nyamwinshi ntabyo baba babona. Abaguzi basanzwe bo bazakoresha/bazagura igicuruzwa mugihe ari kiza gusa. Ibicuruzwa byinshi byo byisanga muri izi nterq ndende (ibyuho).
- Abaguzi ba kare : Iki ni kimwe mu bice byabaguzi ba kare (basanzwe) bahita batangira gukoresha igicuruzwa, bakunda ikoranabuhanga ariko ntago bashishikazwa cyane n’ibindi biryerekeyeho. Mu gihe nk’iki igicuruzwa gitangira gutambuka mubitangazamakuru bitandukanye etc … . abantu nk’aba bakoresha igicuruzwa kubera ko kibahagije mu bya bakeneye, kuri uru rwego igicuruzwa kiba cyatangiye gusobanuka no kugira umumaro neza. ¼ cy’abantu babarizwa muri iki cyiciro.
- Abaguzi ba nyuma : Iki ni ikindi gice cy’abaguzi ba kare (abantu basanzwe), aba ntago bita cyane kubijyanye n’ikoranabuhanga rigezweho mu buryo bumwe cg ubundi (Aba rwose ntacyo biba bibabwiye cyane). Aba bakoresha/bagura ikintu kubera ko abandi bantu bakiguze cg bagikoresha, uzarebe neza uzasaga hari abantu bafite ama telephone agezweho (smart phones) ahenze cyane ariko ugasanga yayiguze kugirango ayigendane cg ajye ayijyana mu nama zikomeye ariko mubisanzwe ugasanga atayikunda cg atazi kuyikoresha , uwo rero aba yarayiguze kubera igezweho cg kuberako abandi bantu azi bayitunze. Iki cyiciro cy’abantu nacyo ni kinini nk’icya mbere.
- Ba biguru untege / Ntibindeba ( Baseta ibirenge ) : Aba nibo bantu banyuma bakoresha cg bagura ikintu. Aba rwose banga ibintu bigezweho, babikoresha iyo ariyo mahitamo yonyine ahari (basigaranye). Bari munsi ya ¼ cy’abaguzi, aba kandi usanga ari abantu batize cg ari abantu bari muzabukuru ( abantu bakuze )
Mu gihe igicuruzwa cyawe kigeze kuri iki gihe cyo gukundwa (Kwakirwa) na ba ntibibindeba uba ugomba kwihutira gushaka ikindi kintu gishya gikundwa kandi gikururu babantu bakunda udushya (twavuze haruguru) ukongera ugatangira urugendo rushya. Icyi cyiciro cy’abaguzi ni nk’ikimenyetso kikwereka ko igicuruzwa cyawe kirimo kuva kw’isoko. Ariko nanone ushobora kigira ibicuruzwa bitandukanye mubyiciro bitandukanye by’abaguzi, nukuvuga ko igicuruzwa kimwe gishobora guta agaciro mu kiciro kimwe cy’abaguzi, mu gihe ikindi kirimo kugiramo agaciro.
Impamvu ari ibyagaciro kumva izi ngingo :
- Shyira ahagaragara igicuruzwa cyawe : Mu gihe ushyize ahagaragara igicuruzwa cyawe hakiri kare, uba ucyeretse (wiyeretse) babantu bikundira udushya ( Ikiciro cyambere ), batajya bita ku kuba ikintu ari cyiza cg ari kibi ( Cyujuje ubuziranenge cg ari ntabwo ). Ariko nawe ntukamare igihe kirekire udatunganya igicuruzwa cyawe mu gihe hari aho gifite inenge runaka.
- Tumbera kuruhande rufite akamaro cyane mugihe uri gatangira : Icyiciro cyambere cy’abaguzi gikoresha igicuruzwa cyawe kubera ko ari kiza kandi kikaba kirimo udushya. Ariko imbaraga nyinshi zigomba kuba ku gitekerezo kirimo agashya n’ubwo cyaba kitumvikana neza cg cyumvikana nk’igipfuye, kidafite ishingiro kikaba kidashobora no kwaguka. Ikiciro cyambere kizihanganira igicuruzwa gipfuye, kitujuje ubuziranenge ndetse kitanagaragaza akamaro gishobora kugira mu buryo bugaragara.
- Shaka icyerekezo hakiri kare : Nubwo abantu bikundira udushya bazakoresha igicuruzwa cyawe mbere cyane kandi bakagikunda, ntago bazacyamamaza. Akanshi usanga aba ari abantu b’abanyaryenge, badakunda kwishyira hanze cyane kandi bakirinda ibintu byose byabahuza n’abantu cyane. Aha icyo ushaka ni abantu bareba kure, bashobora kureba igicuruzwa cyawe mu buryo bwagutse cyane, aba bantu bagufasha kumenyekanisha igicuruzwa cyawe mubandi bantu benshi, haba kumbuga nkoranya mbaga, ibinyamakuru, ibiganiro bagirana n’abandi, etc…
- Tumbere inyungu rusange mugihe utangiye kugaragaza ibyuho : Kugeza igicuruzwa kigeze mu manga , gishobora kwishimirwa ndetse kikagira n’isura nziza mu bantu. Aha ni mugihe kugirango mu byukuri wigarurire imitima ya rubanda muburyo bw’agutse bugarara, ntacyo guhora mu bitangazamakuru cg kwigwizaho amafaranga menshi y’abashoramari byakumarira. Ni kuri uru rwego uba ugomba gukora kugicuruzwa cyawe kuburyo kivugira ( Cyigurisha ).
- Numara kwigarurira benshi mubaguzi bawe, shaka ikindi gicuruzwa gishya : Impamvu amwe mu ma sosiyete akomeye ( Urugero facebook, Google ) yigarurira imwe mu mishinga mito mito iba izamuka nuko bashaka kwinjiza udushya mubyo bakora, ibintu bitandukanye nibyo abantu basanzwe babaziho, bakoresha, bikagenda bizana intera runaka hagati y’abaguzi b’ibicuruzwa byabo bitewe n’ibyiciri babarizwamo ( twabonye haruguru ). Aya ma sosiyete akomeye azi neza uko aba agomba kuziba icyuho kizanwa n’ibyiciro batandukanye abaguzi bayo babarizwamo, ariko nanone ntago aya ma sosiyete manini aba agifite ubushobozi bwo guhanga udushya dushobora gukurura amaso ya babantu bikundira ibigezweho (Abanyadushya).
- Menya ibintu byihutirwa bitewe n’urwego ugezeho : Urwego YEGO MOTO iriho rutandukanye n’urwo TAP & GO igezeho. Ni ibyagaciro cyane kumenye ikintu runaka kihutirwa kurusha ibindi bitewe n’urwego igicuruzwa cyawe kigezeho.
Techonology adoption life cycle.
Mwarimu wange w’ikoranabuhanga no guhanga udushya ahora avuga ko tutajya kwiga kaminuza kigirango duhange udushya ( Imphinja zishobora kubikora ) ahubwo ni ukwiga kuziba ibyuho biba mu ma sosiyete akomeye. Ariko urebye ni nibyo, ama sosiyete hafi ya yose akomeye azana intiti zivuye muri kaminuza kugirango zize zizibe ibyuho, ariko ntago ziza muri sosiyete itarakomera ( Aha nyirayo niwe uba wumva ibyo arimo gusa – “ No guhanga udushya “), abandi rero bakaza gukemura ibibazo biba bitabonwa na ba nyirayo. ( Schimdt -> Google, Ballmer -> Microsoft, Sandberg -> Facebook, Michael Scott -> Apple).
Guhanga udushya ntibisabo no kujya mu kibura mwaka, gusa kuba uri kw’isi.
Inyandiko ya Frank MUHIZA


text:
Ubu buhamya mugiye gukurikirana ni ubwa nyakwigendera Mama Mariamu KINYAMARURA wari Utuye i KABERAMu majyepho ya KONGO Aho benshi bazi ku kazina k’i MURENGE.Ubu buhamya tukaba tubukesha Umwe mubahungu ba Mariamu wasigaye Pasteur IRIHOSE Mariko Ijambo...
Mbanje gushimira Imana impaye uyu mwanya kandi ndayinginga ngo umwuka wera anshoboze kuvuga ibikwiriye mu izina rya Yesu, Amen. Ijambo rijyanye n’ubuhamya bwanjye : 1 Tes 5.24 "Ibahamagara ni iyo kwizerwa, no kubikora izabikora." Reka mbanze mbibwire :...
Benshi bamumenye nk’intwari, hari n’abamuvuga batamuzi ahubwo barumvise ibigwi n’ubunyangamugayo byamuranze. Uyu mugabo yakoze ivugabutumwa mu gihugu ndetse anaba imbarutso yo kuvuka kwa paruwasi zitari nke ndetse no kurera abakozi b’Imana batandukanye....